text:
لطفا جهت خرید کتاب با این شماره تماس حاصل فرمائید09374294545
کتاب حاضر حاصل تحقیقات و تجارب مخترع جوان، مهندس محمد بیگی است که تمام مراحل اختراعی را "از ایده تا پدیده" بصورت کامل و آموزشی توضیح میدهد.
در فصل اول مبانی پژوهشی، ابداعی و اختراعی با چند راه حل پیشنهادی آورده شده.در فصل دوم به بحث خلاقیت که اساس اختراع را شامل میشود پرداخته همراه با تمام عوامل موثر بر خلاقیت ، راهکارهایی برای خلاقیت های بهتر و بیشتر و رفع موانع خلاقیتها.
در فصل سوم به نحوه ی ارتباط با کودک پرداخته که خلاق به بار آورد.
در فصل چهارم به شاه کلید اختراعی و جدیدترین و آسان ترین متد اختراعی یعنی مهندسی خلاقیت یا یه اختصار TRIZ پرداخت نموده
در فصل پنجم با شیوه ای آسان به نحوه ی ایده پردازی و انجام اختراع پرداخته که بلا شک در این فصل تمام افراد حتی با خلاقیت کم به مخترعین خواهند پیوست البته با کمی پشتکار
در فصل ششم به تند خوانی که نیاز مبرم در جامعه ی علمی کنونی است و تقویت حافظه در جامعه ی کنونی با مشکلات روانی که باعث کاهش قوای ذهنی میشوند اشاره داشته
در فصل هفتم به مطالبی در رابطه با اختراع اشاره نموده که بی شک هر مخترعی باید با آنها آشنایی داشته باشد
در فصل هشتم به نوابغ بزرگ دنیا اشاره نموده که الگویی باشند برای سایر مخترعین
در فصل نهم تمام مراحل ثبت اختراع را همراه با تمام سوالات ممکنه توضیح داده
و النهایت در فصل دهم به تجاری سازی و بنیاد ملی نخبگان و تسهیلات پرداخت نموده.
لازم به ذکر است تا به حال کتابی با مطالب فوق در یک مجموعه کامل تالیف نشده و از تمام کتب مربوط در این ضمینه ها نهایت استفاده صورت گرفته همچنین با مطالعه ی بیش از 2000 اختراع و مشاوره با 200 مخترع انجام پذیرفته. "چگونه شروع کردن" در اختراع کلید گم شده ای بود در این امر که ما شاه کلید آن را برایتان ساخته ایم. مجموعه ی حاضر مورد استفاده برای تمامی مخترعین، ایده پردازان،معلمین پرورشی و حرفه و فن، خانواده های خواهان کودک نخبه، تمام افراد علمی و کنجکاو برای دانستن اطلاعات عمومی جذاب.
سندن خبرسیزجهسینه یاشاماغی من سئچدیم
بولوتلارا فیکیرلشمهیی ده
دنیزقیراقیندا آغلاماغی دا ائله
بوران دا یورومهیی و سادهجه سنی اونوتماغا فیکرائتدیغیم آنلارین گیزلتمهسینیده
هر شئیی گئری ده قالمیش دوشون
بوندان بری
چوخ شئی لر دئییشهجکدیر
بیز ایکی اولکهنی بیر بیرینه قوووشدورا بیلیردیک
ایکی اینسانی ایکی مملکتدن ده
آما او قدر اوزاقایدیق کی...
سسین سسیمی اوشودوردو
نفسین اورهییمی
نهایسه
من سن اولا بیلمهدیم هئچ زامان.
شاعیرلیک آلچاق دیر
بونو دونن اویرندیم
سون اون ایلی سنه آنلاتدیغیمدا.
[ گئجه یاغیش یاغماسایدی
سحره چیخماق مومکون اولمازدی..
ـ منده سنین کیمی بعضا داشیرام!
ـ منده سنین کیمی بو شهری سئومهدیم! ]
کشکه کئچمیشلهره دونسهایدیک
سنه آنلاتدیغیم چوخ شئیی اورالاردا قالدی
سنی گئریده بوراخیب گئتمک؛ من اولدو.
یوخسا
هر شئی یاخشی اولاجایدی
ایکیمیز بونو دوشونموشدوق
دونن یاغیشلیقدا
و بوگون یالنیزلیق دا.
اولا بیلیرسه هیچ دونمویهلیم
آرتیق مملکت بورا
شهزادهلر شهری بو تورپاق
سانکی ایللر بوندان اؤنجه بوردایمیشیز
سنین آدین من
و منیم آدیم سن
:
هر شیدن یورولاندا اورا گئت
اوردا منله تانیشاجاقسان
ـ ساده بیر حادیثهده ساییلا بیلیر گوروشمهییمیز ـ
سوراسی ایشلر دوزهلیر
حیاتا باخیشین دهییشیر
قهییدیرسن
یورغونلونو چییینلریمده.
ارزولارینلا برابر
:
اورا شهزادهلر شهری
اسکی تورپاقیمیز.
قرارلاشمیشدیق
منله من.
اویلا او.
ایکیمیز ایکیمیزایله.
بوگون باش تاپدیق
دوننایمیش قرارلاشماقیمیز
من له من قالدیق
باش باشا
سربست
صاباح
گلمهدن
اونلا
گوروشهجهییک.
نوسرت عمیایله نهلری آتلاتدیق
دئدیم نوسرت عمی!
پیس یئرده یاخالاندیق
سنین گؤزیاشلاریندا بیزی قورتارا بیلمز!
هاوا بوزارمیشدی
بیر ازدان قارانلیق دوشهجهایدی
آلاه بیلیر داها نهلر اولاجاقایدی
اوتون باشینا دولانیرکن
نوسرت کیشینین گوزلرینه باخدیم؛
سیرالانمیش داغلاری گؤزدن گئچیردیردی
:
ـ
بوش وئر اوغلوم قوی س...
هامیسی ها...
بونلار آداملیغین باجاسیندان بئله باخمایانلاردیرلار
دور بیر چای قوی
سیاستچی لری آت داشا
یالانچیلاری اونود
شاعیرلره پوخ یئدیرتمکده چوخدو
بو سفره گلدیگینده بئله شئیلره فیکیرلشمهمهلیسن
یوخسا او گئدیکده ایندیریرلر سنی...
آرتیق قوجالمیشام من
قولاق یاتیرداجاقسان قورتلارین اولاماسینا،
ایتلرین یاخینلاشماسینا
یووشانلاری ازمه اوغلوم!
بو داغلارین هله صاحابی واردیر
بیر آز تئز اول
یولا چئخمالیییق
...
...
اوچ گون اؤنجه رویالاردا گؤروشدوک
الیمدن یاپیشار دیلیمی سئخدی
ایناندیغیم او اونایللیک وهمینی
بیر قوجاق کیتابلا اوستومه یئخدی
{ بیر قریب قوخو، بیر قریب سس اولدو
گئریده بوراخمیش قوماربازلیغیم...
اوتوزدوغوم شارلار... یادیما دوشدو}
بو سفر تورپاقین گؤزلری دولدو.
{او منی سئویرسه دییهر دوزونو
آرامیزدا بیر سؤز قالماسین دییه}
{سونرا هارالاری ایستهمیش گئدر
: قلبینی هئچ کیمسه چالماسین دییه}
اوّل آللاه سنه دونهجهم، دئیه
کوچدو شوماللارا، گؤزومدن ایتدی
یوخودان آیریلدیم، آجی گئرچکله
اون ایللیک رویاسی یاشاندی بیتدی
ایلک اؤنجه سندن اؤیرندیم؛
کلمه سلطنت دییل
آز شاعیر حیاتینی دوشونه بیلمیشدی بو اوزدن
ایلک اؤنجه سندن اؤیرندیم؛
کلمه یاشاییش دییل
آز شاعیر حیاتینی یاشایا بیلمیشدی بو اوزدن
ایلک اؤنجه سندن اؤیرندیم؛
قیسمتدن آرتیق یئمک اولماز.
سانکی هئچ بیر زامان بونو سندن اؤیرنمهمیشدیم...
بو گون آخشام یئنه دیاربکیرده
دوراراق آغلادیق بالیقچیلارلا
سن اؤزگورجه، قورخار، آدیمی سوردون
دیلیمدن دوشدو بیر چیزگی کادارلا
سندن باشقا سئومهز اولدو حایاتیم
آیریلارکن بیتدیم سنده توکندیم
سنی اوچاق گوتوردو ماویلرله
بیز باش باشا قالدیق؛ منیله کندیم
هر شئی سنین اوچون یول اوستوندهایدی
اولدوزلار، تابلولار، رویالار، آیلار
دالدیغین عؤمورلوک عینادلی سئوینج
حسرتلر، عصیانلار، بیتمز اولایلار
هر شئی سنین اوچون اورتالیقدایدی
گؤز یوموب گئچدیگین بوتون حیاتلار
اونومدن گئچیرسن، من؛ گؤرر گؤرمز
آرخانجا؛ اویخودا دونموش ساهاتلار
یادیما سالمادان چک گئت باشیمدان
یول بیتیب آرزومدا یولا دونموشهم
سن گئدن یولاردا دوشورکن قالیب
یولونون استونده کولا دونموشهم
...
خاطیرهلر
خاطیرهلر
او شیرین حسرتلی خاطیرهلر
گؤزومون اؤنونده
کوینهییمین جیبینده
بورنومون اوجوندا
قولاقلاریمدا
سسیمده
دوداقلاریمدا
حیس ائتدیگین بوتون شئیلرده
آخ به!
باشیم قارا قویلاندی
نه یازیق آیریلدیق
ایندی
هر شئی اوجوز
هر شئی حسرت
هر شئی سن!
عشق اواوم دئمکدی
بیتسهایدی کشکه بو یورغونلوق
بو حسرت
گئجه قویمادی یاتام
هی کئچمیشلردن سوروشدو
هی دوروخدو باخدی
هی تومدو سوروشدو یئنیدن
آه
سینیق خاطیرهلر
اسکی سئودالار
آدینی اونوتدورمادی زامان
قدم آتدیغیمیز تک خیاوانی گورودوم هله
ساچلارینی ساوورموشدو
خیابان او گون تام گؤزللیکایدی
آغاجلار هله
آغاجلار ائله باخیردی کی.
تهران ییرمیایکی یاشیندا بیر شاعیر
تهران ییرمیایکی نومره ده بیر پیکان
تهران ییرمیایکی یول...
گؤزلریمی یومدوم
دئدیم: آرتیق او گونلر ایتیب
شور دنیزین قیراغیندا یازیلمیش شعرلردن سئوینمیرم
طالع
خاطیرهلر
...
اوزومه باخارکن سحری گتیردی
دئدی: هئچ بیر شئیی چوخ آرزولاما
بیر گون چاتارسان
الیندن قورتارا بیلمک اولماز
آرتیق گونش دوغموشدو
ایشه گئتمهلیایدیم.
گتیرمهسهیدی سنه کونلونو اگر آهو
نه لر گوروردو او چولده، نهلر، نهلر آهو؟
باخیشلاریندی چکیر چشمه یه سوسوز مارالی
او دور کی اویله گلیر اوستونه مهلر آهو
گلیر کی گؤزلرینی بیر داها آچا اوزونه
گلیر کی آلسین الیندن یئنه شکر آهو
آخی سرینلهمهییر، نئیلهسین یازیق کونلو
گلیرسه دویماغینا گونده هر قدر آهو
هم اوو سنه وورولوبدور، هم اوچونون اورهیی؛
چوخ ایسته ییر ساییلا تکجه بیر نظر آهو
پریشانیدی بو چوللرده هیچ بیلرسنمی؟
نه ایسته ییر آخی سندن سورا مگر آهو؟
سن آهولار ایمامی، سئودالار خزینهسیسن
ازل گونو یاراناندان اُولوب خبر آهو
پناهی سن سن، آرتیق سنی فقط دوشونور
دالینجا ایزلهیهرک هر زامان مهلر آهو.
شانلی اورفا ـ تورکیه
سلطان احمد ـ ایستانبول
بو دان سوکولمهدن دون
او یولو گئتمهدن دون
آییمیز سودا ایتمیش
بو گئجه بیتمهدن دون
چن کوچنده اوپ منی
کوچری چنده اوپ منی
نه اولور بو سفرلیک
آل وطنده اوپ منی
ز دست جور تو گفتم ز شهر خواهم رفت
به خنده گفت که حافظ برو که پای تو بست
باخیشلاریندی چکیر
منی قوربتلردن سن قورتارا بیلردین
سن!
...
آما
نه یازیق
آرامیزدا بیر تانیشلیق دا اولمویاجاق.
مهاباد 8/6/80
گؤزلرینده ایدی
گؤروردوم
اویودو
جین ووروردو باشیما.
تهران ـ مرداد ۸۵


c: text/html

text:
طبعی صداقت بولاغیندان سوایچن شاعیر حاقیندا
شعر ویازیچیلیق دونیاسیندا تانینمیش و بویوک هنره مالیک اولان اردبیللی عاصم کفاشدان سوز آچماق ارتیق باجاریق ایسته ییر کی قلمین جانین کاغیذلار اوستونه ارتیسین وقدرتله یازسین-انجاق بئله بیر ایش چوخ بویوک وآغیراولسادا او یئرده کی احساس جوشور بعضی جمله لر قلم واسیطه سیله کاغیذ اوستونه قونور.
تاسف لراولسون کی دؤره میزده , شهریمیزده , ومملکتیمیزده یازیب یارادان آدلیم وگؤرکملی هنر وسؤز صاحیب لارین او جوره کی گرک تانییا بیلمیریک و اونلارین کنارلاریندان چوخ واقت دا تفاوت سیز کئچیریک. ائله کی بو مسئله سؤز مولکونون سولطانی اولان شهریارین دا اوره یین درده گتیریر:
تاهستم ای رفیق ندانی که کیستم
روزی سراغ وقت من آیی که نیستم
اجتماعی یاشاییشدا گوروب وائشیتدیگی واقعه لری وگونون سیاسی مسئله لرین گؤزل طنز قالیبینا توکوب شیرین له دیب اوخوجولارین مزاجین وطبعی ایله اویغون اولان میصراع لاردا اوزه چیخاردان اوستاد عاصیم اردبیلی نی ده بوراکیمی اوجوره کی گرک تانییا بیلمه میشیک .
ایلاهی هر نه وئرسون مرده وئر
نامرده دو وئرمه
وطنداش حقّینه بیگانه یه حق وتو وئرمه
جلودار ائت بیزه دانانی دشمن اولسادا اولسون
آماندیر لطف قیل سوز قانمیان دوستا جلو وئرمه
کریم انسانه کرمان قالی سین وئر، فرش کاشان وئر
پخالت یورقانیندا یوخلایان شخصه پتو وئرمه
عاصیمینبئله بیر میصراع لاری ظاهیرده اوخوجونو گولدورسه ده بیر چوخ آجی واقعیتلری اوزه چیخارتماقلا بو واقعیت لره دریندن باخیب دوشونمه یی بیرتکلیف کیمی بویونلارا یوکله ییر.
من اوچون چوخ آغیر گلیرکی اشاره ائدم عاصم کیمی عومور بویو خالقی گولدوره ن بیر اینسان اوز یاشاییشیندا محرومیت لر و چتین لیکلرله ال به یاخا دیر , آیری طرفدن ده اوره ییمده تحسین ائتمه لی و آلقیش لامالی یم کی بو چتین لیکلرشاعیری توتدوغو یولدان هئچ واقت گئری قایتارماییبدیر..
الی باغلی دیلی باغلی آدام سیزلیقدان دانیشیب و سوریکیمی بیرشاهکاری خلق ائله ییب کی اردبیلده و مملکتیمیز ایراندا یوخ بلکه باشقا مملکتلرده بو شاهکار ترجمه ائدیلیب واوستونده دانیشیقلار گئدیب لر...
بوشعر نه فقط عاصیمین شاهکاری ساییلیر بیلکه آذربایجان ادبیاتیندادا بیر شاهکا رکیمی دیر کی بیر واقعی یاشاییش دان سؤز آچیب دانیشیر واونو چوخ گؤزل وجهیله قلمه آلیر:
بير فلاكت آنانين جان شيره سيندن سودون امدي،
بوللو نيسگيل شله سي چيگنينه آلدي،
تاي توشوندان دالي قالدي،
ساري گول مثلي سارالدي،
گونو تك باغري قارالدي. خان چوبان سيز سئله تاپشيرسين اوزون،
يوردوموزا بير سارا گلدي،
بير وفاسيز يار اليندن سانا گلمز ياراگلدي،
بيريازيق قيز،
جان الينده ن جانا گلمز جانا گلدي،
گله جكده ((الموت)) دامنه سينده ن بورايا درمانا گلدي،
بير آدامسيز ((سورو)) آدلي،
الي باغلي،
ديلي باغلي!
گنجین سینه سینده ساخلایان شاعر نئجه دوزه جکدیر سئوگیسیز دونیایا .نئجه کی آدلیم اینسانلارو آزاده لرده ایللر بویو دوزلوگدن دانیشیب و بونو هرشرایطده ده اولورسادا یاییبلار دیللرده واورکلرده .
گون کئچیب، آی دولانیب، ایللر اؤتوبدور هله ده
سینه ده ساخلامیشام گنجیمی ویرانه کیمین
گلمه دین، اوندا کی جان دردینه درمان واریدی
ایندی درمان دا منه درد دی جانانه کیمین
عاصمین طبعی، صداقت بولاغیندان سو ایچیر
گر چی دؤزگونلوگ، اولوب دهرده افسانه کیمین
حاقدان یازماق و حاقدان دانیشماق آجی واینانیلماز اولسادا استاد عاصیمین هربیر اثرینده گؤزه چارپیر آنجاق بیر یوموشاق واؤز احساسینا باغلی اولان دیلی ایله .
وباغین بولبولو بیرده ن بیره لال اولدو نه دن؟
قوزقونا قارقایا جولانه مجال اولدو نه دن؟
شانلی یازکسمیشیدی قاره قیشین بوز نفسین
یازا چیخمیش صونالار غرق ملال اولدو نه دن؟
هانکی صرصر الی پرپر ائله دی گول چیچگی
بو برومند آغاجین میوه سی کال اولدو نه دن؟
.....
ایسته دیک سیره چیخاق ماوی سمالرده بیر آن
سیندی قُول یاندی قاناد سیر محال اولدو نه دن؟
آی کیمین آیدین یدی (عاصمه) ناحقّیله حق
پس حقین قامت موزونو هلال اولدو نه دن؟
هئچ بیر زامان اونودولمایاجاق بومطلع وبو خاطره:
"گل ای گؤزل گتیریب تنگه بوزمانه منی"
استادعاصم بو گوزل مصرعی شئعر جلسه سینده اوخودو واوردا حاضیراولان شاعیرلردن ایسته دی گلن هفته یه قدر اونو بیرغزل ائتسین لر . اوقدر شور ایله استادین سؤزلرینه قولاق آسیردیم کی بو مصرعی ائله اوردا 5 دقیقه ده بیر غزله دؤنده ردیم...
یئنه ده یادیمدان چیخمایاجاق استادین تحسینلری و سئویندیگلرینی
"گل ای گؤزل گتیریب تنگه بو زمانه منی "
سالیبدی آهه غمه حسرته فغانه منی
سوروشما هجروغموندن نلر گلیب باشیما
کی هر کس آغلاماق ایستیر توتور بهانه منی
چتین دی وصف ائله مک لحظه لرشمادت ائدیر
دوزن میرم بو اوزاقلیق گتیردی جانه منه
غمن اوخون منه قیسمت ائدیب فلک بیلیرم
سالیبدی الدن ایاقدان توتوب نشانه منی
قلمده یوخدواوقدرت کی عشقی شعره چکه
عطش قویور یئنه بو حال شاعرانه منی
بیلیردی چوخدو سوزوم "سوزلو گوزلر"ی یارادان
چکیب دی شعریله میدانه زیرکانه منی
چتین دی وصف ائله مک سن سیز اولماییریاشاییش
"گل ای گوزل گتیریب تنگه بو زمانه منی"
...
یئنه گوزلریم دولور....
امینم کی شیرین سوزلری ایله اورکلرده اثرقویان و یازیلاری اللرده ودیللرده گزن بویوک شاعیریمیز عاصیم اردبیلی یوز ایللر بویو یاشایاجاقدیر... هریئرده دیر بو بؤیوک انسانا جان ساغلیغی آرزیلاییب امید ائدیریک کی همیشه کولگه سی باشیمیزین اوستونده اولسون . آمین یا رب العالمین
شبنم فرضی زاده
سوزلوگؤزلر :بیرمجموعه استادعاصم اردبیلی دن
برچسبها: مقاله, خاطره, شبنم فرضی زاده, اردبیل, استادعاصم اردبیلی

robotstxt: allowed

filter: keep


text:
آشیق علی خداداد مددلو ایله دانیشیق
دانیشیقی آپاران: محمدرضا شوکتی الوارعلیا
موسیقی اینسانین پاک حیس لرینین ترننومودور.
اؤن سؤز:
بو گونکو دونیامیزین بحرانلارینین کؤکونو فرهنگی استبداد وهجمه لرده آختارمالی ییق . بیر اجتماعین قورولوش و مؤحکم بیناسی اؤزگه لرین چوروموش و ارزیش سیز کؤلتورونون هجمه سی ایله اوچوب آرادان گئدر.
استثمارچیلار بو ایشی بیر اصل ساناراق اؤنجه بیر اؤلکه نین موسیقی سینه ال آپاریب، اونو آراشدیریب و اونو اؤزلری سئودییی کیمی ده ییشیب، اونون معنوی لییینی آرادان گؤتوروب جوربه جور اویدوروجو بویالارو آدلارلا ائله او اؤلکه نین جاوانلارینا تقدیم ائده رلر. بیر آیری معنادا دئسک اؤز فرهنگیمیزی یئنی بوخچالارلااؤزوموزه ساتارلارکی تأسسوفله بیزده به به ، چه چه له آلیب اونلاردان آرتیق لذت آپارریق .
موسیقی دونیاسی چوخ گئنیش بیر دونیا اولاراق هر طرفدن هجوملارا معروض قالمیشدیر، کی بیریده استعمار چیلار طرفی دیرکی زامان ده ییشدیکجه ، اینسانلار تمدونه ،علمه و تکنولوژییا ال تاپدیقجا بئله استعمار و استثماریندا میدانی گئنیش لنیب و مشتری سی چوخالیر.
آشیق علی خداداد مددلو بئله استعمارو استثمارچیلارلا مبارزه آپاران بیرآشیقدیر. فرهنگی هجمه نین قارشیندا دوران و اؤز کولتور، منلیک،علم، مدنیت و وارلیغینی سئویب و اوندان حیمایه ائده ن بیر کیمسه دیر.
حؤرمتلی اوخوجولاریمیز! ملی وارلیغیمیزین قوروقچوسو آشیق علی خداداد مددلوایله آز چوخ تانیش لیغینیزواردیر. سازلی سؤزلوبیرآشیقدیر،25 ایلدن آرتیق ساز-سؤزدونیاسینا قدم قویان آشیق علی1348 – اینجی گونش ایلینده دونیایا گلیبدیر. موغانین مددلو ائلیندن اولان ،محمود اوغلو علی خداداد مددلو، آشیق رسول قربانی دان الهام آلیب، آشیق صداقت گنجه ای دن ساز اؤیره نیب و بیرینجی دفعه اولاراق «قوپوزون ایلکین مکتبی» آدلی ساز هاوالارینا بیرنوت کیتابی دا یازیبدیر.
آشیق علی ایله سؤزصؤحبتیمیزموسیقی نین استثمارچیلارالینده بیر اویونچاق کیمی اولدوغوندان وبیر سیرا موسیقی چیلر اونلارین الچی و نوماینده لری کیمی رول اویناماقلاریندان ایدی کی ائله بوساحه ده بیزیم بیر نئچه سورغوموزا جاواب وئریبدیر.
س: بیرینجی سوالی بئله سوروشوم کی : موسیقی استعمارچیلارین الینده، میللتلری اؤزلوکلریندن و هویت لرینده ن چیخارماق اوچون بیر آلت وبیر حربه اولوبدور.بئله کی ایشی اؤز سؤیدوکلری کیمی قاباغا آپاریرلار. سیزجه اونلار آذربایجان موسیقی سی حاققیندا نه ایش گؤروبلر؟
ج: اؤنجه سیزی و حؤرمتلی اوخوجولارینیزی سلاملاییرام ، سورغونوزون جاوابیندا بئله دئمه لییم کی، موسیقی آدینا غیراخلاقی و عاغلا سیغماز ایشلری ایندیکی تبلیغاتی وسیله لرله جاوانلارین فیکرینده اوتوردوب و اونلارین عاغیل وهوش باشلارین آلیبلاراللرینه ، ائله کی جاوانلارین چوخ عیدده سی اؤز موسیقی لریندن نیفرت ائدیرلر.حتی موسیقی چیلریمیزده مستقیم یا غیرمستقیم استعمار اولوبلار. اونلارفیکرائدیرلرکی غیراخلاقی حرکتلرله مترقی بیر موسیقی چی کیمی جیلوه لنرلر.میثال اولاراق: ایرانیمیزدا خصوصی ایله تبریزده پاپ ویا جاز آدیله موسیقی واردیر.«جاز» لغت ده مزخرف معناسینا دیر.بوکلمه نین معناسینی بیلمه دن بیرسیرا موسیقیچیلرافتخارائدیرلرکی جاز ایشله ییرلر. یا پاپ موسیقی سی آدینا بیرزاد واردیرکی بیرسیرا خواننده لریمیزاونا گووه نیرلر. پاپ باشقا بیردینده روحانی بیرروتبه دیر،بوموسیقی نین کلیسا موسیقی سینه ربطی یوخدور.کلیسادا مبتذل موسیقی اولا بیلمز مبتذلی معنوی قالیبده بیزه وئریرلر،ویا پاپولیارکی بو موسیقی نین آدی حتماً کی بو کلمه دن آلینیب «مشهور اولماق» و موسیقی ده «مردمی» آنلامدادیر. دئمه لییم کی موسیقی لرین هامیسی مردمی دیر . اما اونلارین مردمی لییی باشقا بیر معنا داشیییر. اودا یالان شهرت و اؤزایستکلرینه چاتماقدان باشقا بیرزاد دئییل . بیرسیرا موسیقی چیلرکی بئله – بئله یالان شهرتلرو آدلارا اویوبلار، استعمارچیلارین قوللاری و الچی لریدیرلر.تکجه ایراندا یوخ بلکه دونیا سوییه سینده اینسانلارین معنویت، فرهنگ وتاریخلرین تحریف ائتمک دالیجادیرلار.آنجاق بو موسیقی چیلرین بیلربیلمزبو تحریفلرده روللاری واردیر. میثال اولاراق:
آمریکالی جنیفرلوپزتورکیه ده کنسرت قورموشدو. اونون 150 –نفر اکیبی وارایدی کی ایکی شخصی طیاره ایله تورکیه یه گلمیشدیلر.هراوچ نفره بیرسوئیت توتموشدولار.هرسوئیت 3600 یورو ایدی. بونلارین یئییب ایچمک خرجلرینی ده گلسک اوستونه ،بؤیوک بیرپول اولار. بونلارایکی یا اوچ گون کنسرت وئردیلر. ایندی سوروشمالی ییق کی، بو ائکیپین بوتون خرجلرینی او اوچ گونده ساتیلان بلیط لر تأمین ائده بیلر؟ البته کی یوخ! پس بونلار هاردان تأمین اولورلار؟ جاوابی آیدیندیر.همن استعمارچیلارین الی ایله. اونلار الچی دیرلر.پول دالیجا دئییللر. بونلار میللتلرین وارلیقلارین تالاماق اوچون، اونلارین فرهنگ، مدنیت،معنویت ووارلیقلارینی اللریندن آلماقدان اؤترو دولانیرلار.اونلارایستیرلرایسته دیکلری میللته غلبه چالیب واونلاری اللرینده ساخلاسینلار.بو باره ده یورو ویژئنیده میثال چکمک اولار.
س: بیزیمده شهریمیزده موسیقینین اوستونده استعمارالی واریایوخ؟
ج: بلی کی وار. بیرسیرا موسیقی چیلر «مزخرف» سؤزلری کئچیردیرلرریتم و موسیقی چرچیوه سینه وئریرلر خلقه و تأسسوفله جاوانلاریمیزدا بونلارا اویوب ، رسانه لرده بو مبتذل موسیقی نی ایفا ائده نلری تبلیغ ائدیرلر.
س: ادبیاتچیلارلا موسیقی چیلربوایشلرین قاباغیندا نه ائتمه لیدیرلر؟ واونوندا داوامیندا بئله سوروشوم کی استعمارچیلارنجور اولور بیزیم جاوانلاریمیزی اللرینه آلیرلار؟
ج: تأسسوفله بیز استعمارا توولانان واونلارین ایشلرینه اویان جاوانلاردان قاچیریق.اصلینده بئله اولمامالیدیر. بیز نه قده ر اونلاردان اوزاق گزسک استعمارچیلار موفق اولوب باسقین گله جکلر. بو جاوانلار بیزیم دیرلر، بیزاونلارا یاخینلاشمالی ییق. موسیقی ، ادبیات، فرهنگ و مدنیتیمیزی دوزگون و دوز یوللارلا اونلارا دوشوندورمه لی ییک. ایش عالی کیفیت ده و ده یرلی اولارسا جاوانلار قبول ائده جک .بیر سؤزو ده قبول ائده ک کی فرهنگ ایله مدنیتی ساخلاماغا اینساندا قایغی کش لیک و غیرتین ده گره یی واردیر.آغ یئل مه یئل اولمامالی ییق.
بیزیم موسیقی میز گؤزه لدیر.اما ایفا و ارائه سینده آخسامیشیق، مشکل له اوزبه اوزوق. جاوانلارلا ارتباط قورا بیلمه میشیک .بیر جاوان من به ینمه ین لیباس گیرجک من اوندان قاچمیشام ونتیجه ده استعمارچی گلیب میدانا اونا صاحاب چیخیب.
س: بیرسیرا موسیقی گروپلاریندا جوربه جور موسیقی آلتلری ایشه آپاریلیر و بیر سیرا سیندادا موسیقی آلتی چوخ آزاولور،میثال اوچون بیرتار اولوربیر کامانچا.یا آشیقدا تکجه ساز اولورویا....سیزجه بونلارین نه فرقی واردیر؟
ج: بیرسیراموسیقی چیلر سازلارین ترکیبی نی بیلمه دن گتیریب موسیقی آلتلرینی ایکی ایکی ییغیرلارمیدانا کی من مترقی وعلمی بیرموسیقی چییم . اما فیکیرلشمیرکی اوخودوغوماهنی دا بوآلتلرین یئری واریا یوخ. شایدده بونلارین او ماهنی نین معنا ومفهوموندان دا خبرلری یوخدور. بیرنفر چیخا ( بیر متخصص) بو ارکسترین رهبرینه دئیه کی هانسی علمی اساسلارلا بو آلتلری بیربیری نین یانینا دوزوبسن؟ یقیناً کی جاوابی اولمایاجاقدیر.نه یه؟ چونکی بوبیلمیرهر میللتین اؤزونون سسینه اویغون سازی وار. سازین قورولوشو ایله سیمی نئجه دیر؟
باخین ! بیرخلقین سسلری اوستونده تحقیق اولوب سونرا اونون سازی دوزه لیب . ساز اینسانین بوغازینا گؤره جورلنیب ، بوغاز سازا جورلنمه ییب دیر. بو سیرا آداملاربیلربیلمزاستعماراولونوبلار.چوخلاری غیرمستقیم وبیلمه یه بیلمه یه استعمارچیلارا یاردیم ائدیرلر،و بیرسیرا دا بیله بیله اونلارین قوللوقچوسودورلار. اونلارا الچی دیرلر، مزدوردولار، بونلاراؤز فرهنگینه ، اؤزمدنیتینه خیانتچی دیرلر.
بئلنچی گروپلاردا ایشله نیلن موسیقی آلتلرینین چوخو غربی آلتلردیرکی آزجانا علمی باخساق گؤره ریک کی نه اونلارین سسی بیزیم سازیمیزین اوستونده اوتورا بیلر، نه بیزیم سازیمیز اونلارین سسینده. نئجه کی دانیشیقلاریمیز فرقلی دیر.سسلریمیزده فرقلی دیر.موسیقی ده ده بوفرق واردیر.سازلارین قورولوشوفرقلی دیر. پس گؤروروک کی آرادا مرز وار. اما استعمارچیلاربیزه بئله اؤیره دیبلرکی مرز یوخدور.من دئییرم ایتالیادان بیرارکستر گتیرسینلرکی ویولوندان باشقابیر آیری سازدان بهره لنیرلر. پس مرز وار.
هر میللت ایسته ییرکی اؤزلویون دونیادا تانیتدیرسین، کی تکجه یولو موسیقی دیر.موسیقی ایله بیر میللت هرزادین تانیتدیرابیلر.
س: سیز بیر آشیق اولاراق قوپوزداندا دانیشین .
ج: بیزیم قوپوزوموزون تاریخ بویوعؤمرو واردیر. بوباره ده سندلر وار.آشیق سازی بوتون سازلارین آناسیدیر. جرأتله دئیه بیلره م کی دونیانین بوتون سازلارینین آناسیدیر.موسیقی نی بیز دونیایا چاتدیرمیشیق. اما تأسسوفله بیز اونلارا باش اییریک . ابراهیم زاهیدی نین بوحاقدا بیرشعری واردیرکی دئییر:
من نه یه سوسمالییام حاققیمی بیگانه یئیه
من واریمدان دئمیره م چوخلاری یوخدان دانیشیر
اونلار یوخلوقلاری ایله بیزه صاحاب چیخیرلار.بیز وارلیقیمیزلا اؤز کولتوروموزه صاحاب چیخا بیلمیریک.نه یه؟ ائله دئدیییمیز کیمی استعمار الی واردیر.بیرسیرا خایین ساتقین آداملاروالچیلر باعیث دیرلر.
س: ماهواره ای کاناللارین نه نقشی واردیر؟
ج: دوزون آختارساق بیز یوخلامیشیق. تکنولوژینی چوخ کیچیک ساییریق .بوتکنولوژینی همن استعمارگر جورله ییب و اؤز ایشینی ده گؤرور.اما بیزیم رسانه لریمیز بونلارین قاباغیندا ساکیت دیرلر.اونلارین فرهنگی ایشلری بیزیم ائولریمیزین ایچینده دیر.اما قاباغیندا دایانان یوخدور. بونلار مبتذل موسیقی لری بیزیم جاوانلاریمیزا یئدیردیرلر.بیزده گره ک سرمایا قویوب همان ماهواره ایله اؤز موسیقی میزی دونیایا چاتدیراق.اوچالیشیر پیس ایسته یین دونیایا چاتدیرسین.بیزدوروب باخیریق.دوران اؤکوزله یاتان اؤکوزون مثلی دیر. بیرایش کی گؤموروک هئچ اؤنملی بوراسیدیرکی اونلاردان استقبالدا ائدیریک. بیرسیرا آداملار دئییر : آقا سئویریک . اونلاردان سوروشان یوخدورکی سئومک نه یه دئیر؟ حتماً کی بونا جاوابلاری اولمایاجاقدیر.نه یه کی بواوّلده اؤزونه فیکر ائتمک اجازه سی وئرمه ییبدیر.بونا دئیرلر فرمایشی میللت شریعتی بونلارا «الینه» اولونموش آداملار دئییر.
س: هر بیر صینف ده اولان بیر کیمسه نین ساوادی اولمالی دیر. موسیقی ده ساوادلی کیمه دئییلیر؟
ج: چوخ گؤزل بیر سوال سوروشدوز نه یه کی موسیقی چیلریمیزین ساوادسیزلیغیندان بیزه مزخرف موسیقی وئریلیر. ساوادلی، مکتب یا دانشگاهی مدرکی اولانا دئمیریک. هر میللت ده نئچه ساواد وار : میللی ساواد، اقتصادی ساواد، تاریخی ساواد، جغرافی ومعنوی ساواد.بوبئش ساواد هربیر میللت ده اولارسا اونون وارلیغی قورونار. آکادئمیک ساوادلابرابربوساوادلاریندا اولماسی گره کلی دیر.اما تأسسوفله بیزیم جامعه ده مدرک وار،ساواد یوخدور. هامیمیزین دؤکتور- مهندیس لیک ادعامیز وار،اما دانیشماق باجارمیریق.اؤزکولتوروموزدن اوزاغیق. اودورکی یاشاییش بیزه چتین اولور.فرمایشی میللت یانی بو.استعمارگر بو میللته تئز چاپار.
س: استعمارچیلار ندن موسیقی یه هرزاددان آرتیق اؤنم وئریرلر؟
ج: استعمارچیلارین جوربه جور ابزارلاری واردیر.میللتلرینده یاشاییشیندا موسیقی نین چوخ اؤنمی واردیر.بئله کی اونلار همه شه موسیقی ایله مشغول دورلار.اودور کی استعمارچیدا بونا چوخ اؤنم وئریب ، اونون محوینده چالیشیر.
چون موسیقی اینسانین پاک حیس لرینین ترننومودور، استعمارچیدا چالیشیرکی بو پاکلیغی آپارا، همده موسیقی نی ابتذالا چکه. ائله اونا گؤره دیرکی بیر موسیقی گروپوندا بیر سیرا خانیملاری پالتارسیزصحنه یه چیخاردیرلار. موسیقی نین محبوبیتیندن فایدالانیب،حتی محبوب موسیقی چیلره ده رحم ائتمه ییبلر.اونلارین شُهره تیندن فایدالانیب ، اونلارین معنویتین اللریندن آلیب مختلیف یوللارلا اونلاریدا ابتذالا چکیرلر.دونیا سوییه سینده بو ایشلردن چوخ گؤروبلر.نمونه اولاراق ژانویه جشنلرینده باکی تیلویزییاسیندا بئلنچی صحنه لره شاهید ایدیک.
س: بوایشلرین قاباغیندا سیز ائدیبسینیز؟
ج: بئکار اوتورمامیشام. بیرآلبوم چیخارماق فیکرینده یم. بونون اوستونه عالی کیفیت ده کلیپ چکه جاغیق.هله لیک سسلری ضبط اولور. بو آلبوم جاوان نسلیمیزه مخصوص دورکی باجاردیغیمیزجا اونلاری اؤز موسیقی میزه یاخینلاداق . بوآلبومون آهنگلری ایله شعرلری اورجینال دیر.
س: مسئوللاردان نه ایسته ییز وار؟
ج: خواهیش ائدیریک مسئوللار بیزه یاردیم ائتسینلر.اللریندن گلرسه میللی رسانه لرده دوزوبه یه نیلمیش موسیقی میزی یایسینلار.کنسرت لریمیزه مجوز وئرسینلر.موسیقی چیلریمیزین اختیارلاریندا سالون قویسونلارتا متعهد بیر موسیقی چی فرهنگی هجمه نین اؤنونده قد آچیب ،صاف ،خالیص ،متین ومعنوی بیرموسیقی
ارائه ائتسین. نه یه کی هر زاد اؤزجینسی ایله قورونمالی دیر.متعهد موسیقی چی نین وظیفه سیدیرمبتذل موسیقی ایله مباریزه آپارسین. موسیقی اینسانین یاشاییشیندان هئچ زامان سیلینمه ییب ، سیلینمه یه جکدیر.اوسسلرکی اونلاردا ریتم وار،نظم واراونلارموسیقی دیر.دونیادا هئچ زاد موسیقی سیزدئییل.حتی کایناتدا نظم وار،ریتم وار،موسیقی وار.
قوشلارین صداسی، سو شیریلتی سی ، آغاجلار،یئللرو......هامیسی موسیقی یارادیرلار.معنویت میزله موسیقی میز قاریشیق دیر.معنوی موسیقی میز وار بیزیم . ابتذالی، موسیقی چرچیوه سینه کئچیردیب اونون حرام اولماسینا باعیث اولورلار.ائله استعمارگرین ایسته یی بودورکی منی حراما سالیب معنویاتیمی آرادان آپارسین.
س: سون سؤزونوز؟
ج: هر اینسانین آز بیلمه یی اونون اؤز اؤزوندن قورخماسینا سبب اولار.اؤز اؤزونو ایفاده ائده بیلمه ین آدام اؤزونو اؤزگه کیمی خلقه تانیتدیرار.موسیقی میزده ده اوجوره دیر.بیر سیرا موسیقی چیلریمیزکی دونیا سوییه سینده ایش گؤروبلر،اؤزلری اؤزلرین سئودیکلری کیمی ایفاده ائده بیلمه ییبلر.اؤزگه نین کؤلگه سی آلتیندا و اؤزگه سسی ایله بؤیویوبلر.اؤزلریندن اوقدربیلیکلری یوخدور.اؤزکیملیکلرینی تانیماییرلار.بو تانیماماقدیرکی اونلاری قورخودور.
خواهیشیم بودورکی اؤزلویوموزو آختاراق ، اؤزوموزو یاخشی تانییاق.یاخشی دوشونک. اؤزوموزو،اؤزوموز کیمی دونیا سوییه سینده تانیتدیراق.
نهایت سیزه واوخوجولاریزا جان ساغلیقی آرزیلاییب، حیات یولداشیم «فاطمه خانیم عبدی» نین کی شعرده (کؤنول) تخلص ائدیر،بیرغزلین سیزه تقدیم ائدیرم .
فریادیما بیلمم نه یه بس هئچ کیم اویانمیر
باتمیش قولاغی یا کی فلک یاخشی دویانمیر
گئتمیش یوخویا یوخدوداها بیراویاق اینسان
بو عالمی میز بیر یوخودور کیمسه اینانمیر
سس سیز گئجه دیر، آیداکی یاتمیش نه زاماندیر
اولموش ائله ظولمت کی بیر اولدوزدا دولانمیر
باتمیش غمه عالم یئنه یاسلی ائوه اوخشور
واردیرسببی کیمسه بوعالمده قالانمیر
اؤلموش هامی دفن اولماغینا واخت ساییلار
منده یاری جان، سانکی اجل جانیم آلانمیر
بخت اولدوزومو غم یوخوسوندان اویادان یوخبیچاره (کؤنول) بختی کیمی یاتمیش اویانمیر.
برچسبها: مصاحبه, آشیق علی خداداد مددلو, موسیقی و استعمارگران


text:
چیخمشدیم گؤیلره اولدوز درمه یه
درمه میش اولدوزوم الیمدن آخدی
اللــریم تیتردی ، قیچلاریم اسدی
گؤزلریم ،لال اولوب، آردینجا باخدی.
دئییر باتان اولدوز، یئنــه چیخارمیش
دان اولدوزی ،قارانلیقی ییخارمیش
پس منیم اولدوزوم ، ندن چیخمادی!
بولودلار ،نه یامان اؤره ک سیخارمیش .
گؤزلدیــر توپـــراقا ، آخان اولـــدوزلار
یاتیبلار یانیــانا ،اوغلانـلار ، قیــــزلار
ظالیــم فلک ،منی بیر درده سالدی
اؤره گیم ،داغلاردا نئی کیمین سیزلار .
قالدیرین باده نی ، اولدوزلار اؤچـــون
توققوشسون هاوادا، ایاغ لار ، ایچین
پارلایان اولــدوزوم ، چــوخ اوزاقــلاردا
آرارام هر گئجــــه، اولدوزلار ایچـــین.
ایاغ :پیـــاله
اولدوزوم آخدی کتابیندان 1386 سون باهار
+
نوشته شده توسط اعظم رضاچائی در جمعه بیستم دی 1392 و ساعت
21:56 |


text:
بیر صداقت اهلی مین اهل ریادن یاخشیدیر
هانسی گول دیر حسنده سندن گوزهل دیر، سئوگیلیم
هانسی بولبول عشقده من بینوادن یاخشیدیر
قاشلارین چرخین هلالیندن، اوزین خورشیددن
صورتین آیینهی گیتی نمادن یاخشیدیر
بیر داها خالین گوزهللیک آرتیریر رخسارینه
بیر غلط سوزدیر دیمشلر، آغ قارادان یاخشیدیر
گوزلرین صحرای چین آهولریندن دل فریب
عنبرین گیسولرین مشک خطادن یاخشیدیر
صحتی بیمار، عشقین کعبهی کویندهدیر
اهل درده خاک راهین توتیادن یاخشیدیر
مین بلا طوفانی، قوپسا، ذره گلمهز عینیمه
رخنه گورمز هر بنا کیم ابتدادن یاخشیدیر
جاهله تبلیغ عرفان ایلهملک آسان دهگیل
دیدهی خفاش ایچون ظلمت ضیادن یاخشیدیر
واحد،انصافاً دیسین تبریزده دوستوم اعتماد
گنجلرده هانسی شاعر «بیریادن» یاخشیدیر
علی آقا واحد


text:
شیح الوان ولی شیرازی نین گلشن رازی
شیح محمود شبستری نین گلشن راز مثنوی سی فارسجادا یازیلدیکدان تام یوز ییل سونرا ، آدلیم عاریف ، شیح الوان ولی شیرازی اونون اساسیندا تورکجه مثنوی یازمیشتیر.
بورادا سؤیله مه لییز کی « گلشن راز » مثنوی سی هیجری یئددی و سکگیزینجی یوز ییلین بؤیوک عاریف و کلامچی سی ساییلان شیح محمود شبستری نین ان اؤنملی و آدلیم اثری دیر .
بو اثری « امیر حسین هروی » نین 717 نجی ییلدا گؤندردیگی فلسفی سورولارینا ، جواپ اولاراک یازمیشتیر و بو سورولارین جوابیندا شیح محمود «تمثیل » و « قاعیده» عنوانلاری ایله ، عرفانی و فلسفی کونولاری آچیکلامیشتیر ، و فلسفی دوشونجه لر و ایسلام کلامی نی ایضاح ائتمیشتیر .
برچسبها: مشاهیر و بزرگان آذربایجان, شیخ الوان ولی شيرازی, حسین محمدزاده صدیق, گلشن راز ترکی, ائلدار محمدزاده صدیق تبریزلی
ادامه مطلب


text:
لینوکس اوبونتو -نو بیلگیسایارا یازارکهن دیسک سئچیمینی نئجه ائتمهلییک؟ بو یئنی باشلایانلارین و آرتیق لایو اوبونتودنو (Live Ubuntu) اؤیرشیب دائمی اوبونتو قوللانیشینا باشلاماق ایستهیهنلرین ان چوخ وئردیکلری سوالدیر. اوبونتو-نون بیلگیسایارا قورولماسیندا دیسک سئچیمی حیسهسینده عادتهن ۳ سئچیم اولور. ائله ان چوخ سهو ده بوردا اولور. بو مقاله هر اوچو و اوزهلیکله ده سون سئچیم اولان -something else- حاقیندا اولاجاق. مقاله اوبونتونون ... دوامی نی اوخو »
آیلیک آرشیو: اکتبر 2013
Wi-Fi دالغالارینی گؤرمک ایستییرسینیزمی؟
هر کس Wi-Fi باغلانتیسینی سئویر، چونکی، سیمسیز، سرعتلی و ان اهمیتلیسی هر یئرده پولسوزدور. بس Wi-Fi دالغالارینی گؤره بیلمک ایستردینیزمی؟ اگر Wi-Fi دالغالاری گؤزه گؤرونور اولسایدی قوللانیجیلار هارادا Wi-Fi اولدوغونو بیلر و بونا اساساً ده اینتئرنئته گیرردیلر. ایستانفورد بیلیم یوردوندان دؤکتور بروان وگئل کیچیک بیر یاردیم ایله واشینگتندا چیلپاق گؤزله گؤرونه بیلهن Wi-Fi دالغالارینین نئجه گؤرونهجهیینی گؤسترهن چوخ ماراقلی گؤرونتولری ... دوامی نی اوخو »
آندروید تئلئفونلاردا WiFi سرعتینی آرتیران اویغولامالار
آندروید عقللی تئلئفونونوزون اینتئرنئت سرعتینی آرتیرماق ایستییرسینیزسه بو اویغولامالار ۲۰ فایز سورعتلهندیریر. Google Play Store-دا دیگر آندروید مارکئتلرینه گؤره داها بویوکدور و اوندا ۷۰۰ میندن چوخ ماراقلی اویغولامالار تاپماق مومکوندور. بو اویغولامالاردان بیری ده WiFi ایله اینتئرنئته باغلانمیش آندروید تئلئفونلاردا WiFi سرعتینی ۲۰ فایز آرتیران پروقراملاردیر. Google Play Store-دا اولان یئندیرمه سورونویلا(مشکلی) اوز به اوز اولمادان و هئچ بیر چتینلیک چکمدن ... دوامی نی اوخو »
عاغیللی تلفنلارلا ایلگیلی بیر ادعا داها
آلمانیادا یاییملانان ایشپیگل درگیسی، “آمریکا اولوسال گوونلیک آژانسینین عاغیللی تلفنلارین چوخونداکی ایستیفادچی معلوماتلارینا چاتابیلدیگینی” ایرهلی سوردو. خبره گؤره، آمریکا اولوسال گوونلیک آژانسی و اینگیلیس استخبارات تشکیلاتینین ایچ یازیشمالاریندا، عاغیللی تلفنلارداکی قوروما کدلارینین قیریلماسی اوچون اؤزل اکیب قورولماسیندان سؤز ائدیلدیگی ایفاده ائدیلدی. ایستیفادچی معلوماتلارینین “تلفن دفترینی، قیسا مئساژ ترافیکینی و لوکاسیون معلوماتینی” احاطه ائتدیگی قید ائدیلدی. خبرده، “اله گئچیریلن سندلرین آمریکا ... دوامی نی اوخو »
دیلمانج گؤزلوک
ژاپون آراشدیرماچیلار اوخونماسی چوخ چتین اولان ژاپونجا سؤزلری فرقلی دیللره چئویرن بیر گؤزلوک گلیشدیردی چرچیوهسینده کیچیک بیر کامئرا سیستمی اولان گؤزلوک آنلایابیلمهدیگینیز سؤزلری بیلدیگینیز دیلدکی سؤزلره چئویریر. کامئرا، گؤرونتولری شیرکتین بولود سونوجوسونا/سرورینه چاتدیریر، قارشیلیغی تاپیلان سؤزلر گؤزلوک ائکرانینا یانسیدیلیر.اوز تانیما اؤزللیگی و فرقلی یازیلیملار سایهسینده هلهلیک یالنیز ژاپونجا، کرهجه، چینجه و اینگیلیزجه آراسیندا چئویری ائدهبیلیر. آراشدیرماچیلار گؤزلوگو، قوناقلاری راحات ائتدیرهبیلمک ... دوامی نی اوخو »
“Wi-Fi” چایدان!!
ائوده هئچ کس یوخدور سیزده تئلویزیون قارشیسیندا اوتوروب و تراختورون اویونونا باخیرسیز، چای هوس ائلییبسیز آمما اویون حساس بیر اویوندور حتی بیر دقیقه اولسون بئله تئلویزیوندان گؤز گؤتورمک اولمور، اؤز-اؤزونوزه دئیرسیز که کاش بیری چایدانین آلتین یاندیراردی بیرینجی یاری قورتاراندان سورا چای دملهیردیم. بو جیهاز، سیزین ایستهینیزی یئرینه گتیرن و کاش دئدیینیز شئیی جواب سیز قویمایان اوزاقدان سویو قایناتان “Wi-Fi” ... دوامی نی اوخو »
سیته تانیتیمی | کرنر ، آذرآنلاین آختاریجی سی، لینک بیر
سیته تانیتیمی: کرنر،سرخاب قزئتینین ایدمان یارپاقلاری سیته ایزلیمی: کرنر Corneronline.ir سیته قونوسو: ایدمان سیته یازیلیشی: فارسجا – تورکجه (عرب الیفباسی) سیته حاققیندا: سرخاب قزئتینین ۵ ایل یایین عمرو عرضینده ایدمان یارپاقلاری بوتون قزئتلر کیمی یایلسادا ۱۳۹۱ .جی ایلدن بری ایدمان یارپاقلاری “کرنر” آدیلا اؤزهل اولارق قزئتله بیرگه یاییلیر. سرخاب قزئتینین یاینلانان “کرنر” اؤزهل سایسینینین سینه سی اولان کرنر.آی آر دا آذرلابجان حاققیندا یازیلار، ... دوامی نی اوخو »
جئب تئلئفونلارین ائکرانی اگیلهجک
«سامسونگ» شیرکتی اگیلهن OLED ائکرانلا قوراشدیریلان ایلک «آندروید» عاغیللی جئب تئلئفونو اعلان ائدیلهجیی تاریخی آچیقلاییب. ساتیش ایستراتئژیسی اوزره شیرکتین یؤنهتیجیسی دئییب کی، بوکوک ائکرانلی جیهاز اوکتبردا تقدیم ائدیلهجک. بو یئنی جئب تئلئفون جنوبی کره ده اورهتیلهجک. ائلاستیک OLED ائکرانلار مایع کریستال ائکرانلارلا گؤره داها پارلاقدیر و آیریجا ایشیقلاندیرمایا احتیاج یوخدور. سؤزسوز کی سؤزو گئدهن بو عاغیللی جئب تئلئفون تامامیله ائلاستیک اولمایاجاق: باتری و ائلئکترونیک ... دوامی نی اوخو »


text:
سوسیال پایلاشیم سایتی فیسبوک، سیستمیندکی بیر ویروسون ۶ میلیون ایستیفادچینین ایلهدیشیم بیلگیلرینین یاتلیشلیقلا اورتایا چیخماسینا سبب اولدوغونو آچیقلادی ۶میلیون فیسبوک ایستیفادچیسینه شوک خبر گلدی. سوسیال پایلاشیم سایتی فیسبوک، سیستمیندکی بیر ویروسون ۶ میلیون ایستیفادچینین ایلهدیشیم بیلگیلرینین یانلیشلیقلا اورتایا چیخماسینا سبب اولدوغونو آچیقلادی. شیرکتدن وئریلن آچیقلامادا، ویروس سببیله ایستیفادچیلرین ایمیل آدرسلری و یا تلفن نؤمرهلری کیمی ارتباطی بیلگیلرینی باشقا قوللانیچیلارین الده ائدهبیلدیگی ایفاده ... دوامی نی اوخو »
ائتیکت آرشیوی: بیلگی
بیلگی یاریشماسی!! (قازانان قوللانیجی لار)
بو گونه جن پایلاشدیغیمیز یازیلاردان ۱۰ سورودان حاضیرلایب و پرتالیمیزین ایلک یاریشماسینی سونا چاتدی ، ۳ یاریشماجی ان چوخ سورویا دوغرو یانیت وئریب لر و یاریشمامیزین غالیبی اولوب لار: surush-10 Duman -9 Arjanizary-8 پرتالیمیزین بو ۳ یاریشماجی سی بیزه ایمیل آتاراق ایسته دیک لریجئب تئلفونو شارژ کارتین هانسی اپراتوردان اولماسینی بویورسونلار و اؤدوللرین بیزدن آلسینلار ، یاریشمایا قاتیلان بوتون یاریشماجیلاردان تشککور ... دوامی نی اوخو »
بیلگی یاریشماسی!! (اؤدوللو)
بو گونه جن پایلاشدیغیمیز یازیلاردان ۱۰ سورو حاضیرلایب و پرتالیمیزین ایلک یاریشماسینی باشلادیق، ان چوخ سورویا دوغرو یانیت وئرن لرین ۳ نفرینه ۲۰۰۰ تومنلیک جئب تئلفونو شارژ کارتی (یاریشمایی قازانان یاریشماجینین ایستدیگی هر هانسی اپراتوردان ) اودول اولاراق وئریله جک دیر. - دوغرو یانیت وئرن لرین سایسی ۳ نفردن چوخ اولسا چکیلیش یاپیلاجاقدیر. - یاریشمادا یاریشماق ایچون پرتال دا آد یازدیرمانیز ... دوامی نی اوخو »


text:
آندروید عقللی تئلئفونونوزون اینتئرنئت سرعتینی آرتیرماق ایستییرسینیزسه بو اویغولامالار ۲۰ فایز سورعتلهندیریر.
Google Play Store-دا دیگر آندروید مارکئتلرینه گؤره داها بویوکدور و اوندا ۷۰۰ میندن چوخ ماراقلی اویغولامالار تاپماق مومکوندور. بو اویغولامالاردان بیری ده WiFi ایله اینتئرنئته باغلانمیش آندروید تئلئفونلاردا WiFi سرعتینی ۲۰ فایز آرتیران پروقراملاردیر.
Google Play Store-دا اولان یئندیرمه سورونویلا(مشکلی) اوز به اوز اولمادان و هئچ بیر چتینلیک چکمدن بو اویغولامانی آسانلیقلا بیرباشا ائندیرمیینیز کیفایت ائدیر. آشاغیداکی کئچید ایله بو اویغولامانی ائندیره بیلرسینیز.
Internet Connection Booster اویغولاماسینی ائندیرین
خاطیرلاداق کی، Speedtest.net اویغولاماسینی ائندیرهرک یوخاریداکی اویغولامانین کؤمک ائدیب-ائتمدیگینی تئست ائده بیلرسینیز.


text:
“آذری- ائل دیلی و ادبیاتی” درگیسی یئنیدن یاییلاجاقدیر
آذربایجانین اونودولماز ادبی- مدنی شخصیتی اوستاد بهزاد بهزادینین ابدی ایتگیسیندن سونرا نشری دایاندیریلان “آذری- ائل دیلی و ادبیاتی” اوچ آیلیق درگی یئنیدن نشره باشلایاجاقدیر. درگینین تشبثکارلارینین وئردیگی معلوماتا اساسن بهمن آییندا نشر اولاجاق “آذری- ائل دیلی و ادبیاتی” درگیسینین یئنی نشر دؤرونون بیرینجی نومرهسینده آذربایجان شاعر و یازیچیلارینین دیرلی اثرلریله برابر خصوصی اولاراق اوستاد “مفتون امینی”نینده حیات و یارادیجیلیغیندان سؤز آچیلاحاقدیر.
“آذری- ائل دیلی و ادبیاتی” درگیسینین یئنی نشر دؤرونون صاحیبی و مسئول مدیری خانیم “حشمت حافظی”، باش یازاریایسه آذربایجانین تانینمیش ادبی شخصیت و ژورنالیستی شاعر . . . .


text:
تبریزین نفسی بوغولور
بو مسأله کئچن هفتهلره نسبت اورک و آغ جیگر خستهلرینین ساییسینی یوزده اوتوز آرتیریب و آیری طرفدن اوشاقلار و قوجالار بو خستهلیکلرین داها چوخ معرضینده اولورلار.
تبریز هواسینین چیرکلنمهسینه نئچه سبب وار کی اونلاری آرادان آپارماق و یا هئچ اولماسا تأثیرینی آزالتماق اوچون مسئوللار طرفیندن دوزگون برنامه لازمدیر.
تبریزین حرارتی نیروگاهی چوخداندیر کی طبیعی گاز یئرینه مازوت یاندیریر بو مسأله هوانین جوجوت دی اکسیدینی آرتیریر و هوانی چیرکلندیرن آیری گازلار دا تولید ائلیر.
هوا چیرکلیگینین آیری عاملیده خیابانلاردان گزن ماشینلاردیلار کی سایلاری حددن آشیب. جماعتی عمومی ماشینلاردان استفادهیه ترغیب ائتمک اوچون ایندیلیکده تبریزین 1200 تازا اوتوبوسا احتیاجی وار و هر ایل 200 تازا اوتوبوس آلینمالیدیر.


text:
ساری سونبوللی تارلا
اؤرک یارالار لا دولو.....اما بهانه سیز گلدیم
بیر گوزل شعر استاد ائلچی بئی دن ((آی شکلی)) گول قوی گولو شون داشلارا های شکلی یایلسین غونچا گولوشون باغچادا پای شکلی یایلسین گیزلتمه کدر جیزگیلرین ائو ائشیگینده قیشقیر بوفضا ایچره هارای شکلی یایلسین سن کی گونشین یولداشی بیر پارچا ایشیق سان چیخ گویلره قوی گول اوزون آی شکلی یایلسین قورخما گئجه لر اولسا قارا باغرینی چاتداد بایقوش لار اوزاقلاشمادا وای شکلی یایلسین سن گوزگولرین گوزگوسوسن پرده نی قالدیر گوزگوده اولان لکه ده زای شکلی یایلسین آچ (ائلچی بئی)یه قوللارینی ایسده سن آغلا بمب پارتلایشی میثلینه تای شکلی یایلسین لطفوز آرتیخ استاد دولاننام کوی عشقونده ، سنون دیوانه دیوانه حسادت گوزلری گورسه ، یئری وار ئولسه بیگانه وجودیم اوت دوتوب یانسا ، منیم فخریمدی باک ائتمه بودور عاشقلرین رسمی ، یانا عشق اوسته پروانه پرستار ایستمور سنسیز ، منیم بیمار کونلوم یوخ آخی سن نن اولان یئرده ، نیازیم یوخدی درمانه خیالیم مرغی کویونده ، سنون جولاندادی دایم آچور سیمرغ تک بالین ، اولا عشقونده افسانه سبیل عشقه جان کمدور ، نه چاره آزدی سرمایم اگر اذن اولسا دلبردن ، بویاننام قرمزی قانه چیخاردوب یار منی یاددان ، سوروشمور حالِ زاریمنن اورک سیغماز سوزوم وادور ، دییم اول ماه پنهانه اوزاق یول قورخولی ورطه ، ئُوزومده نابلد ملّاح یئتیش امدادیمه دوشموش ، گمیم دریاده طوفانه بو قدری آیرلیق اولماز ، امیدیم نا امید اولدی گئدن گئتدی ، کوچن کوشدی ، اولوب میخانه ویرانه خماره اَل دوتان یوخدی ، نه ساقی وار نه ده باده وئره تئز تئز ایچم جامی ، چکم بیر نعره مستانه شماتت قلبیمی سیخدی ، منیم یول گوزله مکدن گل داخی جان قالمیوب منده ، دوزمم رنج هجرانه شکایت ایتمورم سن نن ، گلایه فرض قیل من نن بیلورسن قلبیمین سرّین ، بیلورسن عاشقم یانه او قدر آللاتمیشام کونلو ، اوزوم یوخ بیرده یالوارسام دئیور دؤز دؤز دئیورسن بس ، نیه گلمور او دُردانه بو قد بیهوده یالوارما ، کونول انصاف سیز یاره نه حاجت مصر اولان یئرده ، گله یوسف بو کنعانه دوتوب صیّادیلر راهون ، ائدوبلر دانه نی دامون دوتاندا مرغ باهوشی ، توکللر راهینه دانه پریشان زولفووی گوردوم ، پریشاندی حالیم گورسون گلوب بیر لحظه اگلش قوی ، ویروم من زولفووه شانه بوکولدی « رایتین » قدّی کمانه دوندی هجرونده فدا اول گوزلره جانیم ، اَلونن گلمیشم جانه اَلونن گلموری آچماق ، دوگون ویرما دوگون اوسته بوراخ اوز دردیمه یاننام ، حواله وئرمه نادانه کونول امیّدیلن خوشدور ، جمالون گورمگه بیرده سن اول لیلای من مجنون ، گزیم کویونده دیوانه
اما اوزون منه ایناندیردین کی سن لاپ بویوک یالانیدین منیم ایچین او دوز لاری که سپدین یاراما منیم اوز اورییمین سفره سینن گئتیرمیشدین سپدیقین دوزلار اورییمین یارالار سیزیلتیسین آرتیردی اما من گینه ده دوردوم ایاقا بو سفر بهانه سیز اما قوچلو من بهانه سیز یاشاماقی باشاردیم باخ..... هله ده سنی سئوگیلیم سسلیرم نئجه تابلاشیم دردیمه سنن سونرا گئجه لر هامیسه اولدی اوزون گئجه..... آخ................ بو یارا منیم اورییمه یامان بویوک درد اولدی بو کابوس هاواخ کورتولار سئوگیلیمممم هاواخ سحر اولوپ گونش پارلیجاق ........... نه درین یارالار ووردون اوررییمه یارالارین دا سنه تای عزیز دی گیزلی ساخلادیم اونلاری و هر زامان عزیزلدیم سیزیلتیلاری سنی یادیما سالدی و یامان سیزلادی اورییم خاطره لر ایچینده گؤز یاشلاریم هئچ بوش دورمادی سنن سونرا توختاقلیق وئردی بو سیزیلتین اورییمه سنین یادین اوچون ... قلم آلدیم الیمه امما ... تیتره ین اورگیم اللریمین امانینی کسدی گوز یاشلاریم آق صفحه نی ایسلاتدی بیلرسن نییه ؟ آخی... اورگیم ... سنسیزله میشدی
بیر گوزل شعر استاد ائلچی بئی دن
((آی شکلی))
گول قوی گولو شون داشلارا های شکلی یایلسین
غونچا گولوشون باغچادا پای شکلی یایلسین
گیزلتمه کدر جیزگیلرین ائو ائشیگینده
قیشقیر بوفضا ایچره هارای شکلی یایلسین
سن کی گونشین یولداشی بیر پارچا ایشیق سان
چیخ گویلره قوی گول اوزون آی شکلی یایلسین
قورخما گئجه لر اولسا قارا باغرینی چاتداد
بایقوش لار اوزاقلاشمادا وای شکلی یایلسین
سن گوزگولرین گوزگوسوسن پرده نی قالدیر
گوزگوده اولان لکه ده زای شکلی یایلسین
آچ (ائلچی بئی)یه قوللارینی ایسده سن آغلا
بمب پارتلایشی میثلینه تای شکلی یایلسین
لطفوز آرتیخ استاد
دولاننام کوی عشقونده ، سنون دیوانه دیوانه
حسادت گوزلری گورسه ، یئری وار ئولسه بیگانه
وجودیم اوت دوتوب یانسا ، منیم فخریمدی باک ائتمه
بودور عاشقلرین رسمی ، یانا عشق اوسته پروانه
پرستار ایستمور سنسیز ، منیم بیمار کونلوم یوخ
آخی سن نن اولان یئرده ، نیازیم یوخدی درمانه
خیالیم مرغی کویونده ، سنون جولاندادی دایم
آچور سیمرغ تک بالین ، اولا عشقونده افسانه
سبیل عشقه جان کمدور ، نه چاره آزدی سرمایم
اگر اذن اولسا دلبردن ، بویاننام قرمزی قانه
چیخاردوب یار منی یاددان ، سوروشمور حالِ زاریمنن
اورک سیغماز سوزوم وادور ، دییم اول ماه پنهانه
اوزاق یول قورخولی ورطه ، ئُوزومده نابلد ملّاح
یئتیش امدادیمه دوشموش ، گمیم دریاده طوفانه
بو قدری آیرلیق اولماز ، امیدیم نا امید اولدی
گئدن گئتدی ، کوچن کوشدی ، اولوب میخانه ویرانه
خماره اَل دوتان یوخدی ، نه ساقی وار نه ده باده
وئره تئز تئز ایچم جامی ، چکم بیر نعره مستانه
شماتت قلبیمی سیخدی ، منیم یول گوزله مکدن گل
داخی جان قالمیوب منده ، دوزمم رنج هجرانه
شکایت ایتمورم سن نن ، گلایه فرض قیل من نن
بیلورسن قلبیمین سرّین ، بیلورسن عاشقم یانه
او قدر آللاتمیشام کونلو ، اوزوم یوخ بیرده یالوارسام
دئیور دؤز دؤز دئیورسن بس ، نیه گلمور او دُردانه
بو قد بیهوده یالوارما ، کونول انصاف سیز یاره
نه حاجت مصر اولان یئرده ، گله یوسف بو کنعانه
دوتوب صیّادیلر راهون ، ائدوبلر دانه نی دامون
دوتاندا مرغ باهوشی ، توکللر راهینه دانه
پریشان زولفووی گوردوم ، پریشاندی حالیم گورسون
گلوب بیر لحظه اگلش قوی ، ویروم من زولفووه شانه
بوکولدی « رایتین » قدّی کمانه دوندی هجرونده
فدا اول گوزلره جانیم ، اَلونن گلمیشم جانه
اَلونن گلموری آچماق ، دوگون ویرما دوگون اوسته
بوراخ اوز دردیمه یاننام ، حواله وئرمه نادانه
کونول امیّدیلن خوشدور ، جمالون گورمگه بیرده
سن اول لیلای من مجنون ، گزیم کویونده دیوانه
اما اوزون منه ایناندیردین کی سن لاپ بویوک یالانیدین منیم ایچین
او دوز لاری که سپدین یاراما
منیم اوز اورییمین سفره سینن گئتیرمیشدین
سپدیقین دوزلار اورییمین یارالار سیزیلتیسین آرتیردی
اما من گینه ده دوردوم ایاقا
بو سفر بهانه سیز
اما قوچلو
من بهانه سیز یاشاماقی باشاردیم
باخ.....
هله ده سنی سئوگیلیم سسلیرم
نئجه تابلاشیم دردیمه
سنن سونرا گئجه لر هامیسه اولدی اوزون گئجه.....
آخ................
بو یارا منیم اورییمه یامان بویوک درد اولدی
بو کابوس هاواخ کورتولار سئوگیلیمممم
هاواخ سحر اولوپ گونش پارلیجاق
...........
نه درین یارالار ووردون اوررییمه
یارالارین دا سنه تای عزیز دی
گیزلی ساخلادیم اونلاری
و هر زامان عزیزلدیم
سیزیلتیلاری سنی یادیما سالدی
و یامان سیزلادی اورییم خاطره لر ایچینده
گؤز یاشلاریم هئچ بوش دورمادی سنن سونرا
توختاقلیق وئردی بو سیزیلتین اورییمه
سنین یادین اوچون ...
قلم آلدیم الیمه
امما ...
تیتره ین اورگیم
اللریمین امانینی کسدی
گوز یاشلاریم
آق صفحه نی ایسلاتدی
بیلرسن نییه ؟
آخی...
اورگیم ... سنسیزله میشدی


text:
Güney Azərbaycan ədəbiyati Haqında burada oxuya bilersiniz.
فلسفه آچیسیندان دیل
ايستانبول اونيوئرسيته سی فلسفه بؤلومونده ديل، کولتور و اخلاق فلسفه سی چاليشمالارييلا تانينان فلسفه چی بديا آکارسو، 27 اوجاق 1921 – ده ايستانبول - دا دونيايا گلدی. چاپا ايلک اوخولو و چاپا اورتا اوخولوندان سونرا استيقلال دبیرستانینی بيتيردی. يوکسک اؤیره نيمينی 1943 ايلينده فارغ التحصیل اولدوغو ايستانبول اونيوئرسيته سی فلسفه بؤلومونده آلدی. عینی بؤلومده ائرنست وان آستئر - ين (Ernst von Aster’in) يؤنه تيمينده باشلاديغی دوکتورا چاليشمالارينی “ويلهئلم وان هومبولدت - دا (“Wilhelm von Humboldt) ديل - کولتور باغلانتيسی” موضوعلو تئزله تاماملادی (1954).
1956-1958 ايللرينده آلمانيا - يا گئده رک هئيدئلبئرگ اونيوئرسيته سینده گادامئر - ين فئنومئنولوژی سئمينارلارينا قاتيلدیي و شیلئر (Scheler) حاقدا آراشديرمالار آپاردی. 1960 ايلينده “ماکس شیلئر - ده فردیت مسئله سی” آدلی چاليشماسييلا دوچئنت اولدو. 1968 -ده فلسفه تاريخی کورسوسونده پروفسورلوغا يوکسلديلدی. بؤلومده اخلاق فلسفه سی، چاغداش فلسفه آخیملاری، فلسفه تاريخی سئميناری کیمی درسلر وئردی. فلسفه بؤلومو باشقانليغی ایشینده اولدو. 1963 - 1983 ايللرينده تورک ديل قورومو يؤنئتيم عضولریندن اولدو و فلسفه تئريملرينين تورکجه لشديريلمه سی چاليشمالاريندا ماجيت گؤکبرک ایله بيرليکده تاثیرلی رول آلدی. آرديندان 1984 ايلينده امکلی اولدو.
1988-1989′دا چوکورووا اونيوئرسيته سی ائيتيم دانیشکده سینده فلسفه قروپو اؤیره تمن ليگی بؤلومونون قوروجوسو اولاراق وظیفه آلدی. 1990 -1996 ايللری آراسيندا ايسه ايستانبول اونيوئرسيته سی آتاتورک انستيتوسوندا دوکتورا درسلری وئردی.
اثرلری:
- ویلهئلم وان هومبولدت - دا ديل - کولتور باغلانتيسی (1955)،
- ماخ شیلئر - ده فردیت پروبلئمی (1962)،
- مودئرن توپلومدا قادين (1963)،
- اخلاق درسلری1: خوشبخت لیک اخلاقی (1963)،
- اخلاق درسلری 2: ايمانوئل کانت - ين اخلاق فلسفه سی (1968)،
- چاغداش فلسفه آخيملاری (1979)،
- آتاتورک انقلابی و يوروملاری (1969)،
- فلسفه تئريملری سؤزلویو (1979)،
- چاغداش فلسفه: کانت - دان گونوموزه فلسفه آخيملاری (1987)،
- آتاتورک انقلابی و تمل لری (1995)،
- ماکس شیلئر فلسفه سینده کيپ مفهومو و اينسان اولما سورونو (1998)،
- مئتافيزيک و دين اوزه رينه گؤروشمه لر (1946).
آيريجا مقاله لری، فلسفه آرشيوی، فلسفه ترجومه لری درگيسی، تورک ديلی، آراييش، گؤستری، چاغداش تنقید کیمی درگيلرده ياييملانمیش دیر. آکارسو - نون جمهورييت قزئته سينده ده يازيلاری چيخميشدير.
………………….
فلسفه آچیسیندان دیل
پروفسور بئدیا آکارسو
حاضیرلایان: گونتای جاوانشیر
دیله فلسفه آچیسیندان باخینجا قارشیمیزا ایکی اؤنَملی و بیربیرینه باغلی قاورام چیخیر. ایلکین توپلوموموز ایچین ده اؤنَملی اولان بو مفهوملار اوزَرینده دورماق، فلسفه ندیر، نه آنلاییریق فلسفه دئیه رکن؛ دیل ندیر، گؤره وی، کولتورده کی یئری ندیر کیمی سورولاری اله آلماق ایسته ییرم. سونرا دا بو ایکیسی نین باغلانتیسینی، آیریجا باشقا ساحه لرله و باشقا سورونلارلا ایلیشکی سینی، سون اولاراق دا ائگیتیم سیستئمینده دیلین وفلسفه نین یئری نین نه اولدوغونو بلیرتمه یه چالیشاجاغام.
اؤنجه طبیعیتین ائوریمینده یئنی بیر مرحله اولاراق اورتایا چیخان اینسانین، اونو حئیوانلاردان آییران و اینسانی اینسان ائدن ان اؤنَملی عنصر اولان دیل اوزَرینده دورماق ایسته ییرم. دیل دئیه رکن بیر ارتباط آراجی اولاراق اله آلینان دیلی نظره آلمادیغیمی هَمَن سؤیله مَلی یم. چونکو بیر ایشارتلشمه آراجی اولاراق، بیر ارتباط آراجی اولاراق دیل حئیوانلاردا دا وار. بوندان 5055 ایل اؤنجه ایسویچره لی زئوولوق و آنتروپولوق آدولف پورتمانن اونتوژئنئتیک آچیدان اینسانین اؤزَل یئرینی آراشدیردیغی چالیشماسیندا گلیشدیردیگی بیر آنتروپولوژی قانونو ایله اینسان دوغوشونون ائرکن بیر دوغوش اولدوغونو اؤنه سورموشدو. بوتون حئیوانلار، بوتون خصوصیت لری ایله بیرلیکده دونیایا گلیرلر. یالنیز اینسان اؤزونه مخصوص نیته لیکلرینی دوغوشدان سونرا بیر ایلین سونونا دوغرو قازانماغا باشلار و بو نیته لیکلری آنجاق سوسیال چئوره نین بیرلیکده تاثیری آلتیندا اولوشور، بو سوسیال چئوره نین یاردیمی و اویاریجیلیغی اولمادان تام اینسان اولماغا دوغرو گلیشمه باشاریلا بیلمز. بو خصوصیتلر ده: دیک دورما، دیل و دوشونمه دیر. ایلک ایلین سونوندا اینسان اولمانین بَلیرتیلری بیچیم آلیر، بو ایلک بیچیم آلما دا آنجاق توپلومسال چئوره ایچینده گئرچکلشه بیلیر، بو توپلومسال چئوره یؤره سینده دونیایا آچیلما، دونیایلا ایلیشکی قورما دا گلیشیر. بورادان چیخان اؤنَملی سونوج: اینسانین توپلومسال بیر وارلیق اولدوغو و اینسانین عینی زاماندا تاریخسل بیر وارلیق اولدوغو و بو ایکی دورومون سیخی - سیخییا بیربیرینه باغلی اولدوغو و دونیایلا ایلیشکی قورمانی دیلین ساغلادیغی، دونیانی قاورامامیزی دیلین ساغلادیغی دیر. اینسان، دیلی تاپمامیشدیر، دوغوشوندا واردیر دیل، آمما یالنیزجا یاتقینلیق اولاراق توپلوم ایچینده الده ائدیلیر دیل و تاریخ ایچینده گلیشیر.
بو دونیایا آچیلمانی، دونیانی دیل آراجیلیغی ایله باشا دوشمه یی فلسفه تاریخینده ایلکین هراقلیتوس دیله گَتیرمیشدیر. فلسفه نین اؤته کی آلانلاری دیشیندا دیل فلسفه سینین گلیشمه سینده ایلک آددیمی آتان اؤنَملی فیلسوفدور هراقلیتوس. اثرلریندن آنجاق فراقمئنت’لر قالمیشدیر. ان اؤنَملی پارچا اولان فراقمئنت لوقوس مفهومو اوزَرینده دورور. بو قیسا جمله سی دیل فلسفه سی باخیمیندان چوخ اؤنَملی دیر: “اینسانلار اونو آنلامادیلار، اونو ائشیتمه دن اؤنجه…” هراقلیتوس قارانلیق یازان بیر فیلسوفدور، آنجاق بوردا آنلامی آچیق دیر: گئرچه گی، سؤز حالینا گلمه دن، باشقا دئییشله دیله تؤکمه دن اؤنجه اینسانلار آنلامادیلار. دیل - دونیا ایلیشکیسی باخیمیندان چوخ اؤنَملی بیر نؤقطه دیربو.
دونیایا آچیلما، دونیایلا ایلیشکی قورما اینسانی اؤته کی جانلی وارلیقلاردان آییران و اونو اؤزگور قیلان تَمَل خصوصیت دیر. اینساندان باشقا هئچ بیر جانلی وارلیغین بو آنلامدا دیلی ده یوخدور. چئوره سینی آشا بیلن، چئوره سی نین دیشینا چیخا بیلن، طبیعتین و اؤزونون بیلینجینه واران هئچ بیر جانلی وارلیق یوخدور یئراوزونده. اینسان بو خصوصیتلری ایله چئوره سینی دگیشدیرمیش، طبیعته بیر شئیلر قاتمیشدیر. طبیعته قاتدیقلاری دا بوگون کولتور دئدیگیمیز شئیدن باشقاسی دئییل. بو طبیعته قاتدیقلاری مینلرجه ایل ایچینده اولوشا - اولوشا بوگونه دَک گلمیش و صاباحلارا گئتمَکده دیر. اینسانین اینسان اولماسی دا، اؤز یولونو اؤزونو تصویر ائتمه سی ده دیلی ایله اولموشدور.
بئله جه بوگونکو اینسان بیلیم و دیریم بیلیمده کی (زیست شناسی ده کی) آراشدیرمالارین چاتدیغی سونوجلا فلسفه تاریخینده هراقلیتوسدان بری اورتایا آتیلمیش، داها سونرالاری هردئر و هومبولدت’لا گلیشدیریلمیش و گونوموزه دَک سورموش اولان دیل اوزَرینده کی گؤروشلرین دوغرولانمیش اولدوغونو گؤروروک. دیلله کولتور آراسینداکی باغلانتینی، دیلین کولتور اولایلارینا تاثیرینی و بونلار اوزَرینده کی گوجونو ایلک گؤرَن هردئر اولموشدور. بو گؤروشو داها ایره لی گؤتورَن ده دیل فلسفه سی نین قوروجوسو W.Von Humboldt- دور. هومبولدت “دیل، اولموش بیتمیش بیر شئی، بیر محصول دئییل، بیر ائتکینلیکدیر(فعالییتدیر)” سؤزو ایله دیلین اینسان تاریخی نین باشلیجا یارادیجی گوجلریندن بیری اولدوغونو آنلاتماق ایسته میشدیر. دیلین بیر ارتباط آراجی اولدوغونو ایره لی سورَنلره قارشی هومبولدت دیلین یالنیزجا یالین بیرآراچ اولمادیغینی، دوشونجه نی یارادان بیر فعالیت اولدوغونو ایره لی سورموشدور. دیل اولماسایدی، دوشونمه ده اولمازدی. بونو ماددی اولاراق دوغوشدان کور، کار و دیلسیز اولانلار Elen Keller اؤرنگینده گؤره بیلیریک: Elen Keller دوشونمه یه باشلاماسینی، چئوره ایله باغلانتی قورماسینی بئله آنلادیر یاشام ناغیلیندا: ائگیتیجیسی بیر گون اؤزونه بارداقلا سو ایچیردنده الینی سو شیرینه توتار و اووجونا “سو” یازار. بو آدلاندیریلما ایله بیردن بیر توتوناجاق یئر تاپمیشدیر. سئوینج ایچینده دیر. آرتیق بیر شئیلری آییرد ائتمه یه باشلامیشدیر. هر شئیین آدینی سوراجاقدیر آرتیق. دوشونمه آدلاندیرما یولویلا اولموشدور. آدلاندیریلدیغی آندا نَسنه لرین وارلیغینی باشا دوشه بیلمیش، باشقا دئییشله نَسنه لرین وارلیغینی باشا دوشه بیلمه سی آدلاندیرما یولویلا، یعنی دیلله اولموشدور. قاریشیقلیق دوزَنه چئوریلمیش، هر شئی یئرلی یئرینه قویولماغا، هر شئی آنلاشیلیر اولماغا باشلامیشدیر. اینسانلیق تاریخینده ده دیلین گلیشمه سی نین باشلانقیجدا چوخ یاواش ایره لیله دیگی بیلینمکده دیر. نَسنه لره آد وئرمه، بونلار آراسیندا باغلانتیلار قورما و سونوندا سویوتلاما(مجردلشدیرمه) ایله قاوراملار اولوشموشدور. بو دا اوزون بیر سورجی گرَکدیرمیش، دوشونمه ده بو سورَجله بیرلیکده گلیشمیشدیر. دوشونمه چیخاریملار یاپما، مفهوملار و اؤنَرمه لر آراسیندا باغلانتی قورمادیر. قاورام و اؤنَرمه لرین ایچینده یئر آلدیغی باغلام دا دیلین بوتونونو اولوشدورور. بو قاوراملارلا اینسان اؤزونه بیر دونیا یاردیر: کولتور دونیاسی؛ صنعت، بیلیم، فلسفه هامیسی قاوراملارلا، دیلله باغلی دیر. دیلین گوجو دوشونمه یی یاراتماسیندادیر. دیله تؤکمه دن، دیل قَلیبینه یئرلشدیرمه دن گئرچکلیگی آنلایا بیلمیر، اوزَرینده دوشونه بیلمیریک. دونیانی دیل یولویلا باشا دوشوروک. بو دوشونجه فلسفه تاریخینده بیر چوخ فیلسوفدا قارشیمیزا چیخار. اؤرنه یین؛ هومبولدت، “دونیانی مفهوملارا دؤنوشدورمه”، کاسسیرئر، “دونیانی سیمگه لشدیرمه ” ویتگئنستئین “دونیانی رسیمله مه “، وئیسسگئربئر، “دونیانی سؤزجوکلندیرمه، آدلاندیرما”دان سؤز ائدیرلر.
گونوموزده دیریم بیلیم(زیست شناسی) و اینسان بیلیم عاقیل دئییلن شئیی دونیایا آچیلما، دونیایلا رابطه قورما اولاراق قبول ائدیر. دونیایلا ایلیشکی(رابطه) قورمانی دیل ساغلادیغینا گؤره، عاغیل ده دیلدن باشقا بیر شئی دئییل. داها آنتیک چاغدا اورتایا قویولموش بیر تانیملا(تعریف) اینسان دانیشان وارلیقدیر. بوردا لوگون لوگوس’لا غلاقه ده دیر. لوگوس مفهومو، ایکی آنلامی دا ایچینده داشییار. لوگوس، بیر یاندان سؤز دئمکدیر، دیل دئمکدیر، دیگر یاندان دوشونجه و عاغیل دئمکدیر. دوشونمه میزی ساغلایان دیلدیر. اینسانین بئیین یاپیسینی(ساختار) ان یاخشی گؤسترن ده اونون قوللاندیغی دیلیدیر. بیزیم کیملیگیمیزی بَلیرله یَن ده دیل اولور بئله جه. کیملیگیمیز دیلیمیز ایچینده گلیشیر. هامیمیز بیر دیل ایچینه دوغوروق. اینسانین اینسان اولماسی، اینسانین اؤزو اولماسی، اؤز کیملیگینی تاپماسی، اؤزونون بیلینجینه وارماسی دا دیلله باغلی دیر. ایچینه دوغدوغوموز دیل/دیللر کیملیگیمیزی ده بَلیرله ییر. دیلیمیز کیملیگیمیزدیر.
دوشونجه نی یارادان و ایره لی گؤتورَن ده دیل اولدوغونا گؤره، بؤیوک دوشونجه یاپیلاری نین قورولا بیلمه سینی ده دیل ساغلار. آنجاق بونون اوچون دیلین ده گلیشمیش اولماسی گرَکیر. بورادا قارشیلیقلی بیر تاثیر اولدوغو آچیقدیر. دیلین گوجونه قارشی دوشونجه نین گوجو اؤزونو گؤستریر. دیله باغلی اولان اینسان سونوندا دیله حاکیم اولور و دیل اوزَرینه تاثیر قویور. بئله جه دیل دورمادان یارادیلاراق بیر نسلدن اؤته کی نسله کئچن بیر فعالیت دیر. بویونا یارادیلان بیر شئیدیر. هر فرد و هر قوشاق(نسل) اونا یئنی بیر شئی قاتار. آمما کیمی زامان کیمی انگلله مَلره گؤره، بیر اؤلکه ده دیلین گلیشمه سی دورابیلر. دیل گلیشه بیلمه یینجه دوشونجه نین گلیشمه سی ده دورور. دیلین انگللندیگی یئرده دوشونمه ده انگللنمیش اولور. دوشونمه نین انگللنمه سی ان چوخ دا فلسفه آلانیندا تاثیرینی گؤستریر. چونکو فلسفه هر شئیدن اؤنجه، هئگل’ین دئدیگی کیمی، “وار اولان هر شئی اوزَرینده دوشونمه دیر”. دونیایلا باغلانتینی قوران دیلی نین گلیشمه سی انگللنمیش سه، بیر مللتین دوشونمه یه دایانان فلسفه ساحه سینده کی باشارینی اورتایا قویا بیلمه یه جَگی آچیقدیر.
فلسفه نین اولوشماسی اوچون ایکی اورتام(شرایط) گرَکلی دیر: اؤزگورلوک و گلیشمیش بیر دیل. توپلوموموزون تاریخینه باخینجا، بؤیوک بیر ایمپراتورلوغون قورولموش اولدوغو عثمانلی دؤنَمینده فلسفه نین، ندن گلیشمه میش دئمه یه جه یم، هئچ اولمامیش اولدوغونو آنلاماق آسانلاشیر.
14- جو عصردن بری، یعنی عثمانلی تاریخی بویونجا عربجه و فارسجا - نین تاثیری آلتیندا اولان تورکجه 600 ایل بویونجا عثمانلی اسارتینده بیر یازی دیلی، بیر رسمی دیل گلیشدیرمیش: عثمانلیجا. خالقین قوللاندیغی دیل، تورکجه خور گؤرولموش، آشاغیلانمیشدیر. تنظیمات دؤنمینده دیلده ساده لشمه طرفداری اولانلار بئله بو دیلله بیلیم یارادیلا بیلمه یه جَگینی اؤنه سورَرَک، اؤیرَتیمین عربجه اولماسینی اؤنرمیشلر. (گونوموزده ده کیمی یوبازلارین تورکچه نین بیلیمه ال وئریشلی اولمادیغینی، یئترسیز اولدوغونو اؤنه سورَرَک اینگیلیزجه نی اؤیرَتیم دیلی اولاراق اؤنرمَکده دیرلر.) اویسا آنا دیلی تورکجه اولان بیر اینسانین بئله یاپیجا بیربیریندن آیری اوچ دیل عایله سیندن اولوشان قاریشیق و ساختا بیر دیل (عثمانلیجا) ایچینده ساغلیقلی دوشونه بیلمه سی، بو دیلله فلسفه یارادا بیلمه سی مومکون مو؟ بئله بیر دیلله رومان و دیگر اثرلر یازیلارمی؟ البته عثمانلی دؤنمینده فلسفه اولماما
azerbaycan alfabesi
Azerbaycan Türkçesi'nin alfabesi (Azerbaycan dilinde: Azərbaycan əlifbası),
Azerbaycan Cumhuriyeti'nde 1991'den bu yana Azerbaycan Türkçesi'nin yazımında kullanılan Latin alfabesine dayanan alfabedir. Bu tarihten önce Kiril alfabesiden geliştiriilmiş bir alfabe kullanılıyordu.
Tarih ve Gelişme
10. yüzyılda İslamiyeti kabul eden Selçuklular gibi diğer Oğuz boyları da Arap alfabesini kabullenmişler. Güney Azərbaycan (Azerice: جنوبی آذربایجان - گونئی آذربایجان ; Cənubi Azərbaycan)'da, Azeriler Fars dilinde öğrenim alma mecburiyetinde kalmışlar ve Arap alfabesini öğrenirler. 19. yüzyılda Azeri aydınlarından olan Mirza Fatali Mammad Taghi oğlu Akhundov (Azerice: Mirzə Fətəli Axundov), Arap alfabesini değiştirip, yerine yeni bir Latince Alfabe yaratmıştır. En son 1922 yılında, Baku'da Yeni türk əlifba komitəsi (JeHи Tүpk əлифбa koMиTəcи; Yeni Türkçe Alfabesi Heyeti) tarafından yeni bir Latin alfabesi yaratıldı.
Azeri alfabesi, Türk alfabesi'nin aynısıdır, sesleri Türkçe'de bulunmayan ə, x, ve q hariçinde. İlginç olan hâlâ Çeçence'de de bulunan schwa (Әә) hecesinin varlığıdır.
Başka alfabeyle yazımda karşılaştırma İran'daki Azerbaycan Türkleri ise Arap alfabesini kullanmaktadırlar. Kiril ile Latin alfabeleri arasında aşağıda gösterildiği gibi bire bir ilişki vardır (ancak Kiril alfabesinde harflerin sırası değişiktir)
Azerbaycan Türkçesi'nde alfabe değişiklikleri ve karşılıkları:
Fonetik
1. Sözcük başındaki kalın k sesleri, Azerbaycan Türkçesi' nde q olur:
qardaş, qadın, qız, qapı
2. Çok heceli bazı sözcüklerin sonundaki kalın k sesleri q olur, fakat x veya ğ gibi okunur.
yazdıq, yazacaq, bayraq
3. Ortada kalın k sesleri bazen x, bazen -q ikizleşip- qq olur:
oxumaq; doqquz
İkizleşme ince k seslerinde de olabilir: səkkiz
. Batı dillerinden alınma sözcüklerde k sesi değişime uğramaz:
krem, maska
4. Tek heceli sözcüklerin sonundaki kalın k sesleri bazen x, bazen ğ olur:
yox, çox, ağ
5. Sözcük sonundaki ince k yanına vokalle başlayan bir ek gelirse y olur:
çiçək-çiçəyə
6. Sözcük sonundaki q vokalle başlayan bir ek gelince ğ olur:
torpaq-torpağı
7. Azerbaycan Türkçesi' nde yumuşak ünsüzlerin sertleşmesi yoktur:
gəlmişdim, həyatda
8. Arapça ve Farsça kökenli sözcüklerde kısa a sesi çoğunlukla ə olur:
qəlb, vətən
9. Arapça ve Farsça kökenli bazı sözcüklerde i sesi e olur:
e'lan, e'tiraf
10. Sözcük başındaki bazı y sesleri Azerbaycan Türkçesi' nde bulunmaz:
ildırım (yıldırım), ulduz (yıldız), ilan (yılan), il (yıl)...vs.
11. Sözcük başlarında ı sesi kullanılmaz:
işıq


text:
چهارشنبه بیست و دوم آذر 1391
ائینالی پارکین، یاشیل ساحه سی، بوایلین سیراسینده،،80 هئکتارگئنیشله ندی!
ائینالی پارکین، یاشیل ساحه سی، بوایلین سیراسینده،،80 هئکتارگئنیشله ندی!
ائینالی(عینالی) آدیندا سیرالانمیش داغ،دنیز سویه سیندن، 1960هوندورلوک له ، قوجامان تبریزین قوزئی ینده، یئرله شیب.
ائینالی داغین ،زیروه سینده،"عینال -زئینال" ویا "عون بن علی" آدیندا مسجید وآبیده تیکیلینیب!بو آبیده نین، اسکی لیگی(قدمت)،ایلخانی دؤنه سینه قاییدیر .
مئشه ایله اورمان (جنگل) وایلنجه توپلومو ،جورله مک و 8ایل قوتسال دیفاع شهیدلرین ،عزیزله مه آبیده سی(مقبره) ایله تله کابین ،رستوران،یئل توربینی،یوللار وباشقا ایلنجه دینجلمه خیدمترلرله ، ائینالی پارک توپلومونون گؤزلیک ایله اؤزللیینه آرتیب.
1354 ده ،شرقی آذربایجانین، اورمانچیلیغی،ائینالی داغلارین، یاشیللاندیرما ایله آغاج اکمک پیلانین،اکینچیلیک ویزارتینه گؤندره رک؛1355 ده ،یاساسی(قانون) تصویب اولاندان سونرا، "فائو "نون، اوزمانلاری ، پیلانین، چؤزومله مه سینه ، تبریزه گلدیلر! و بؤلگه یه ،باخاراق، ایش اوستونه کئچمه یین ،تصویب ائله دیلر.
ایل لر کئچندن سونرا، یاخین ایللرده ،تبریز بلدیه سی، میللتین ،ائینالی یه گئتمه یین ،ماراغین گؤره رکن، بو گؤرکملی ایشی، سورعتله ایش اوستونه کئچیردیلر.
ائینالین پؤروژه سین، گئنیشلنمه سی(توسعه) تبریز شهرین، گؤرونتوسونده بیر دؤنوش نوقطه سی(نقطه عطف) اولاراق، ائینالی داغین، آل(قیرمیزی)بویاسین یاشیلا چئویردی.
200هئکتارلیق پوروژه و دوغال پارکین ،پؤروژه سین ،شرقی آذربایجانین اوستانداری، عون بن علی ین ،آپاریجی سینا(مجری طرح) تاپیشیرمیشدی اما پوروژه نین گئنیش لیگی ،باعیث اولدو ،بو قونونون مسئوللاری، طرحین یاخشی ایره لی گئتمه یینه گؤره ،بیر یئنی قورلوشون (تشکیلات)قورماغی ایله ، ایشین گئنیشلنمه سین وایره لیشین ،تضمین ائله یه لر.
تبریزلی لر، اسکی چاغلاردا،ائینالین آبیده سینه گئتمه یه، اوز یوخاری یوللار قوللانماقلاری گرکیردی، ویالنیز داغچی لار، ائینالی آبیده سینه گئتمه یه ماراق گؤسته ریردیلر!
ایندی لیک ، پاسداران اتوبانیندان ، ائینالین زیروه سینه قدر، آسفالت تؤکولمه یینه گؤره، قوجامان ائینالی، هفته نین سون ایله تعطیل گونلرینده، چوخلو توریست ایله داغچی لاری عاییله لریله بیرلیکده ،قوناقچی لیک، ائله یه رک،،تبریزین ، سئیر ائتمه یین هرکسه سونور(تقدیم می کند)!
بوایلین سوره سینده ، ائینالی، 80 هئکتار چئشیدلی آغاج وبیتیک لرله (گیاه)داها چوخ یاشیل اولماق دؤنه سینده دیر.
غالیب اکیلمیش بیتکی وآغاج:
چئشیدلی ایگنه یارپاقلیلار(سوزنی برگ):گوموش کاجی، قارا کاج،ژونی پروس
ائننی یارپاقلیلار(پهن پرگ):ایگده(سنجد)، سؤیود،داغداغان ،بینه، بادام ،توت ،زیتون،پالیت، یئمیشان، گوز( گیردکان)و...
مئشه لیک لر و اورمان لارین (شهره ساری)، تام ساحه سی،1000هئکتار
مئشه ایله اورمان اکیمی،1372 دن،سکسن دؤردون (84)سونونا دک،اورتالاما67 هئکتار
مئشه ایله اورمان اکیمی،1385 دن، 91اینجی ایلین شهریورینه دک،339 هئکتار
مئشه ایله اورمان اکیمی، توپلوم406 هئکتار


text:
امام رضا (ع)، مبالغهنین قارشیسیندا شدّتلی دایاناردی
امام رضانین (ع) امامت دؤرانی (203-183 ق.) کلام باخیمیندان سنّیلر -یعنی معتزلهلر- و مختلف شیعه جریانلارینا یوخاری اهمیّتی وار. مخصوصاً امامین (ع) قارشیسیندا دایانان شیعه جریانلاری آیری دؤرهلرده باش وئرمهدی.
او زمانین اَن خطرلی جریانی واقفیه ایدی کی هئچ امامین قارشیسیندا بو وضع و شدّتله دایانمادی.
اسماعیلیه، زیدیه و فطحیه کیمی آیری جریانلار ایکینجی رتبهده یئر آلیردیلار. امام صادقین (ع) غالیلرله گوجلو مبارزهسینه گؤره اولا بیلر اونلار امام رضانین (ع) زمانیندا ائلهده فعالیّت ائلیه بیلمیهیدیلر. آما عیون اخبار الرضا و آیری کتابلارا مراجعه ائدنده او جریانین چوخ فعال اولماسی و امامین اونلارلا مبارزه ائلهمهسینه شاهد اولوروق.
امام رضادان (ع) چوخلو روایت، غالیلرین قارشیسیندا دایانماق مضمونو ایله نقل اولوب. روایتلرین بیرینده عیون اخبار الرضا کتابیندا او حضرت، امامین روحی و جسمی مشخصّاتینی ساییر کی زمان اهلینه شبهه یارانماسین. مثلاً «الامام یولد و یَلِد؛»، «یصح و یمرض»، «یأکل و یشرب»، «ینکح و ینام»، «یفرح و یحزن»، «یحیی و یمیت» و ...
امام رضادان آیری روایت نقل اولوب کی بویورور: «لا ترفعونی فوق حقی فانّ الله تبارک و تعالی إتّخذنی عبداً قبل أن یتّخذنی نبیاً» منی اؤز رتبهمدن داها یوخاری قووزامایین کی الله تعالی منی نبیّ ائلهمهمیشدن اوّل عبد قرار وئریب.


text:
سه شنبه بیست و یکم آذر 1391
24 قات،"آلیش وئریش ،ایلنجه مرکزی"،فهمیده مئیدانین،باتی ضلعینده
24 قات،"آلیش وئریش ،ایلنجه مرکزی"،فهمیده مئیدانین،باتی ضلعینده
ღ*ღ •٠·˙ಌಌಌ˙·٠• ღ*ღ
بو آلیش وئریش مرکزی، فهمیده مئیدانین باتی ضلعینده، "زمرد" کویون، جیواریندا ، "شیب راه" شیرکتین، الی له ،پلانی تؤکولوب!
یو "ایلنجه آلیش وئریش" مرکزی ،28قاتدا(4قات یئرآلتی پارکینگ) یاخین گلجکده، تیکیله نه جک.
بو آلیش وئیش مرکزی، آشاغی بؤلوملردن ،تؤره نیب:
1- بیرینجی ایله دؤردونجو قاتادک، پارکینگ
2-همکف ایله دؤردونجو قات، آلیش وئریش مرکزی
3-دؤردونجو قات، رستوران
4-بئشینجی قات، اوست اؤرتولو شهر اویونو
5- آلتینجی قات، سیناما
6-یئددینجی قات، ایدمان سالونلاری
7-سککیز ایله14نجو ،قاتا دک، خدمات واحیدلری
15-8ینجی قاتدان14 دک، دینجلمه یئرلشیم سوییت لر
9 -22ینجی ایله 24نجو قاتادک،ییغینجاق سالون لاری+توی و شنلیک سالونی+کنسرت سالونی
بو توپلومون، بؤلوم لرین چؤزمه له ینده، آشاغی سونونجایا ،یئتیشمک اولور:
53% فایز، آلیش وئریش بؤلوملری+ 9%ایلنجه ،کولتورال وایدمان بؤلوملری+ 8%قوناقلیق+ خدماتی و یئرلشمه بؤلوملری.
بو 24 قات گؤی دله ن وباشقا تیکینتی لر ،فهمیده مئیدانین جیواریندا ، بیر آیریملی ایله یئنی گؤرونتو هرکسین قافاسیندا یاراداجاق!


text:
سئودیگین یارین الیندن توتاسان جام آلاسان
اؤپه سن لبلرین او ناز ائده ، سن طعم آلاسان
مبتلاسی اولاسان بیر گولر اوزلو گؤزه لین
هر سحر کوسدوره سن کؤنلونو ، آخشام آلاسان
شاعرانه نه سعادتلی گؤزل منظره دور
باخیب اؤز ایسته دیگین دلبره بیر کام آلاسان
شوق لعلی یئتر عشق اهلینه گول چهره لرین
نه گرک! ساقی الینده می گول فام آلاسان
یا وئریب جان وطن اوغروندا هنر گؤستره سن
یا اولوب عشق اسیری بئله بیر نام آلاسان
اووچو گؤرموش قوشی صیاد چتینلیکله توتار
ساده دل بیر ائله قوش تاپ کی، اونی رام آلاسان
بیر گؤزل وارمی کی ناز ائیله مه گیندن باشقا
یئریشیندن، دوروشوندان ، باخیب ایلهام آلاسان
بسدیر ، ای خسته کونول هیجر بلاسین چکدین
سن گرک وصله یئتیب بیر قدر آرام اولاسان
واحد! انعام ائده جک یاریم اؤز عاشیق لرینه
سن ده بیر لطفه گلیب صاحب انعام اولاسان


text:
ویانا
ویانا آوسترییانین پایتاختی و ان بویوک شهری، ائینی زاماندا اولکهنین ۹ ایالتیندن ساهه باخیمیندان ان کیچیگی. تخمینن ۱۶۵۰۰۰۰ نفرلیک اهالیسیایله اوؤلکهنین ان سیخ شهریدیر. اتراف بولگهلریایله بیرلیکده ویانادا تخمینن ۲ میلیون اینسان یاشاییر کی بودا آوسترییا اهالیسینین تخمینن دوردده بیریدیر. اهالی باخیمیندان ویانا آوروپا ایتتیفاقینین ان بویوک اونونجو شهریدیر. ویانا بیرلشمیش میلتلر تشکیلاتینین دورد رسمی مرکز نومایندهلیگیندن بیرینه مالیکدیر. شهرده اولان دیگر اهمیییتلی بینالخالق قورولوشلار اوپئک، آتت و بینالخالق آتوم ائنئرژیسی آگئنتلیگیدیر.
عسرلر بویو هاوسبورقلار سولالهسینین مسکونلاشما یئری اولان شهر، بو موددت بویونجا آوروپانین مدنی و سیاسی مرکزلریندن بیرینه چئوریلمیشدیر. شهر لوندون، نیویورک و پاریسدن سونرا ایکی میلیون اهالیسیایله دونیانین ان بویوک دوردونجو شهری اولسادا، بیر دونیا موهاریبهسیندن سونرا اهالیسینین دودده بیرینی ایتیرمیشدیر. هلهده هاوسبورق خاندانینین ایزلرینی داشییان کوهنه شهر مرکزی و شونبرون سارایی یونئسکو ترفیندن دونیا مدنیت میراثی اولاراق قبول ائدیلمیشدیر. ویانانین سیموولو اولان ستئفان کیلسهسی شهرین مرکزینده یئرلشیر.
Bu məqalənin azərbaycan dili əlifbasının latın qrafikası ilə qarşılığı vardır. Bax: Vyana


text:
تبریزده کیتاب سرگیسینده پینارین یئرین بوش گؤرن و اوزولن دوستلار:
بو گونلر تبریزده استانی کیتاب سرگیسی قورولوب، ناشیرلر کیتابلارین آپاریب غرفه لرده چینله ییبلرآما پینار یایین ائوینین یئری بوش گورسه نیر و بو مسئله ده اوشاقلاری اینجیدمه یه باشلاییب دیر..
ایکی گوندو فیس بوکو آچاندان اوشاقلار گلیر بعضی لری غرفه نین آدرسین ایسته ییر، بعضی لری سرگیده واریق یا یوخلوقوموزو سوروشور، و دورومو بیلن لرده تأسف ائیله ییرکی پینار نشریاتین یئری بوش دور ائله کی اوشاقلاردان بیریسی قهرله نیب آغلادی دا ..؟ اونون آغلاماسی منی چوخ اؤزدو..
آما بوتون یولداشلاردان و میللی دوشونجه لری باجی قارداشلاریم دان ایسته ییره م داریخماسینلار، پینار اوردا یوخسادا ایندی پینار هر یئرده وار، بلکه کیتابلار واسیطه سی ایله یایان دوشونجه نی و علمی و بوگون حاقسیز یئره چکدیگی ظولمو و اونون ندن باغلانماسی چوخلو فیکیرلر یاراداجاق و اوشاقلاریمیز داها آرتیق دوشونه جک لر،
موباریزه مئیدانیندا، شهید اولان - یارالانان و اذیب چکنلرینده اولماسی بیر حقیقت دیر، پینار 84 دن ایشه باشلادی و آز زاماندا چوخ چتین لیک لرله، چوخلو ایشلری گؤردو و او جمله دن،
زنجان شهرینده باشلایاندا – برابر میانادا کیتاب ائوی یولا سالدی، چوخلو زنجاندا سرگیلر ده کیتابدان چوخ تورکو سی دی لریایدی،
کرجه گئدندن سونرا، بوتون کیتاب ساتان ینرلرینه امانت اولاراق تورکو کیتابلاری بوراخدی، بوندان اونجه بئله بیر حرکت لر اولونمامشیدی و میللت ساتیش ئیرلرینده تورکو کیتاب گؤرمه میشدیلر.
اؤزل کیتاب سرگی لری قورماغا باشلادی، کرجده – شهریاردا – نسیم شهر(اکبرآباد) و نصیر و،لارد دا و...
بناب دا پینار نماینده لیگی یولا سالدی – میانادا نماینده لیگی ساتیش و کرجله برابر – زنجان دا دا پیام نور بیلیم یوردونون اوزه قارشیسیندا نماینده لیک قویدو و 8 ایلین مدتینده، 100 لر کیتاب بوراخدی – اؤزه ل ایشلرگؤردو، شاعیرلرین سسلی سی دی سین بوراخدض – آذربایجان ضیالی لارینین پوسترلرین و اوشاقلار اوچون قالارقی کیتابلار یایدی و رکلام آدی قویاراق تورکو هفته لیک یازیلان برنامه کارتی بوراخدی ....
کرجدن تهرانا کوچن زامان سونرا تهراندا ده یرلی و کیتابلارین یایماسینا باشلادی، اولسون کی هر زامان اطلاعات و وزارت ارشادین توخماقی باشیمیزین اوستونه ده واریدی؟
زنجاندا، اماکن له اطلاعات هر مناسبت ده و حرکت ده گلیب، ایش یئرینده بیلگی سایارلاری گزیب و بیزدن اوگونلوک دفترین باغلاماسین ایسته ییردی.
کرجده – سرگی لرده تورکو کیتاب سرمه ییمزی یاساقلاریلار و بعضاً ده دولتی سرگیله ره چاغیریلمادیق، و اطلاعات هر گون بیر بهانه ایله و جاسوس لارلا ایشیمزه انگل اولوردو ....
تهراندا ایکن – بوتون کیتابلارین نوبت لرله اصلاحیه یئمه سی و آیلارلا جاواب چیخماسی اطلاعاتین هر گون دالیمازا دوشوب بیزی تعقیب ائتمه سی – پروبئلم یاراتماسی استرس سالماسیلا ،. داها گوجلنمیشدی .
عزیز دوستلار خاطیریزدا اولسا بیز کئچن ایلده تبریز سرگیسینده ، اشتراک وئریلمه دیک، من او زامان اعتراض ائدرک دئدیم کی منیم یوزدن آرتیق آذربایجانلی یازیچیم وار اونلار کیتابلارین سرگیده گؤرمک ایسته ییرلر – یوخسا دفتره گیب های- کوی سالاجاقلار من بو اعتراضی بیر پان فارس – تام شکیلده شوینسیت، کمالی نژاد آدلی کیشیه کی سرگیله رین حراستی اولوردو سؤیله دیم، اودا چوخ پیس لحنیله دئدی، بیزه نه وار شلوغ ائله سینلر، بیر قورتموروخ کی، دئدیم سیزه بیر زاد اولماز اولان منه و موشتریلره اولور – دئدی بیزی ایگلندیرمز، اوزونوز بیلرسیز،
و آیلار سونرا تبریزده ارشاددا منه بیر فاکس گورستردیلرکی تهراندان فلان مسئولدان بیر فاکس گلدی پینار یایین ائوی گله جک سرگیده شورش یولا سالاجاق. ایله اونا گؤره ده، کئچن ایل سرگی انتظاماتلاری آماده باش اولوب و هر یئرده پیناری آختاریرمیش لار پینارین دا کیتابلارینین ساتیشینی یاساق اعلام ائتمیشدیلر،
عریز یولداشلار، بیز ایسته مه دن و چوخلو ایسته کلریمزدن کئچه کئچه بیزی قویمادیلار 170 عنوان ده یرلی و اساس کیتابلار ارشاد دا قالدی بعضی لرینین اجازه سی گلمیشدی، بعضی لری اصلاحیه یئتمیشدی بعضی لری ده غیر مجاز اولموشدو.
باخساز گوره رسیز فارس و یا باشقا ناشیرلر دفعه لرله ارشادین قانون و چرچیوه سیندن خارج کیتابلار یاییب و چوخلو ایشلر اؤز باشلارینا گؤرورلر و هر دفعه بیر تعهد آدیلا
ایشله رینه داوام ائتدیلر ، اما بیز بو ایشلری گؤرمه دن کی بلکه ایش گؤره بیلک، اجازتلی کیتابلارلا پان تورکلویه و جزایا محکوم اولدوق و چوخ شاشیرتمالی حالدا محکمه یه ده وئریلدیک.
اگر قانون سوزلوق و زور آلتیندا سسیمیزی چیخارمادان یورویوردوک بو گؤنوده گؤزوموزله گؤروب و احتمال وئریردیک. و ائله پینارا تای باشقا تورک کیتابلاری یایان ناشیرلرده هر زامان بیزیم استرسی لری چکیرلر...
عزیز دوستلار بیز نه قانون سوزلوق لا کیتاب یایدیق – نه سیاسی کیتابلار، کی یایابیلمزدیک ده
– ایللرجه کیتابلاریمیزی اصلاحیه ماهناسیلا ارشاددا ساخلادیلار ندنین ده سورا بیلمه دیک، غیر مجاز ائله دیلر قیراغا قویدوق – سرگی لرده ایشتراک وئلرمه دیلرسسیمیز چیخمادی .
کیتابلارین دیلی تورکو اولدوغوندان بعضاً پرسنل دیلیمیزی آنلامادیغیندان کیتابی اوزوموزه چارپدی، یئنه بیز محکوم اولدوق...
بو اوضاع و احوالی نه من، نه سیز بلکه بوتون کیتاب یازانلار اؤزلری ده یاخشی بیلیرلر – ائله کی اونجه یازار خودسانسوری ائله ییر – سونرا ناشیرسانسور ائله بیر، سونرادا ارشاد ممیزلری قول قانادین دویونجا چالیر و سونرا توفیق تاپسا کیتاب ارشاددان اجازه آلیب بیزی سئویندیریردی!.
بو قده ر زور یئمک زوروندا قالیریق و طبیعی دیر بیر آز اضافه فعالیت گوسترن ده نوطفه دن باغلانیر.
و هاردان گلیر اوردان اؤلمه سینه حؤکوم وئریلیر.
یاساق یاساق چالیشما اودا قانون سوز بیر مملکتده هئچ ده شارشیتمالی دئیل کی بو گون پینار یایین ائوینی او قده ر سین سیدیب ، مادی معنوی فشارلارلاربوشالدیب و سونرا قتلینه فرمان وئره لر...
آمما بونا راغمن پینار یایین ائوی هئچ زامان اؤزون بیتمیش و باغلانمیش حیس ائتمه یب و ائتمه یه جک دیر. یانلیز یاساق لانمیش اودا اونو ایسته مه ین و چکن مه ین بیر طرفدن .
من عهد ائله میشم و آللاهدان ایسته ییره م راحاتچیلیقلا، استرس چکمدن اوز کیتابلاریمیزی اؤز سرگی لریمیزده ، آرخایین اولاراق، اؤز آنا دیلیمزده یایاق انشاءالله – و قلبیدن او گونون گلمه سینه اینامیم وایمانیم وار. هامینیزدان تشککور ائله ییب یولونوزدا یورولماماغینیزی عزیز آللاهدان ایسته ییرم.
+
يازار شریفه جعفری در دوشنبه 17 مهر1391 و ساعت
21:43 |


text:
موضوعات : جیلد باخیمی
دری قورولوغو!
سرین سویوق هاوا، یئل ایسنتیسیله اولورسا،درینین قوروماسینا وحساس اولماسینا ندن اولور.قیش فصیلینده؛ ایستیجی آراجلارا قوللانماق وقاپی پنجرهنین باغلی اولماسی ؛هاوانین قورولوغونا(خشکی) ندن اولور .بواوزدن ؛نملهندیریجی (مرطوب کننده) آراجلارا (ابزار) قوللانماغینیز گرکیر. هاوانی؛ گئجه زامانلاریندا اؤزللیک له یوخو زامانیندا نملهندیرمک له؛ دری قورولوغونون قارشیسینی آلابیلر. ال اوزو تئز تئز یوییماق ویا…
دهری یاشلانماسینی(پیری پوست) نئجه گئجیکدیرک
بیلیم سسی-دهرینیزی قوروماق اوچون، سادهجه قوروجو(محافظ) کرملرینه قوللانماغینیز(استفاده) یئترلی (کافی) دئییل،دهرینین بسلنمهسی (تغذیه) ایسه اؤنملیدیر.دهرینیزه بسین(مغذی) موادلاری یئتیرمک اوچون؛یاخشی بسلنمهیینیز گرکیر، اما بو بسین موادلار هانچی قیدالاردا(مواد غذایی) دولودور! گئنللیکله؛بیر ساغلام(سالم) و یومشاق جیلده (دهری) صاحیب اولماق ایستهییرسیزسه؛ گؤی گؤیهرنتیلر،مئیوهلروتاخیللارا(حبوبات) قوللانماغینیز(استفاده)گرکیر.بواوزدن ،جیلد یاشلانماسینی (پیری پوست) نئجه(چگونه) گئجیکدیرمهینین(تاخیر) یوللارینی بیلمک ایستهییرسیزسه،…
یاشیل چای ایچمک اوچون، نئچه ندن!
بیلیم سسی- هریئرده یاشیل چایین ساغلیغا چوخ فایدالی اولدوغونو ائشیدیرسینیز، اما ندن یاشیل چای ایچملیسینیز. یاشیل چای بیر بیتکیسل(گیاهی) ایچکی اولاراق؛ ساغلیغینیزا نئجه(چگونه) ائتکی(تاثیر)ائدر؟ یاشیل چای گئرچکتن دئییلدیگی و سؤیلندیگی قدر ائتکیلی می؟ بو یازیدا سیزه ندن یاشیل چای ایچمهیینیز لازیم اولدوغونو، ۱۰ سببله بیرلیکده آنلاتمایا چالیشاجاییق. بواوزدن، بیلیم سسی…
بیلگی سایار قارشیسیندا، گونشقورویوجو کرمینی اونوتمایین!!
بیلگی سایار ایشیغی، UV اشعهسینه صاحیب اولدوغونا گؤره؛درینین یاشلانماغینا باعیث اولار.“دوکتور امیرهوشنگ احسانی”، تهران بیلیم یوردونون بیلیمسل اؤیهسی، دئدی:بیلگی سایارین ایشیغی، گونش ایشغینا تای، UVاشعهسینه صاحیب دیر . UV اشعهسی ،اینسان جیلیدنه گئچیرگن، دالغا بویلارینا ( نوفوذ ائلهیین طول موجلارا )صاحیب دیر.تهران بیلیم یوردونون بیلیمسل اؤیهسی ،آرتیردی،UVاشعهسین، دالغا بویلاری،اورتالاما حدینده…


text:
ایشیق اولسون هر گون، هر آی ـ ایلیمیز
« فیطیـر » بایرامیمیز، اومـود گولومـوز
چیچکلنسین دیله گیمیز ـ دیلیمیز
آیدینلیغا اسسین سحر یئلی میز
مین بئله بایراملار گؤرسون ائلیمیز
گؤروم آباد اولسون« آذربایجان »ی
گونی ـ گوندن سئوسین انسان، انسانی
قضاوتده قاضی ائتسین وجدانی
حقّه دوغرو آیدین اولسون یولوموز
مین بئله بایراملار گؤرسون ائلیمیز
بیر آی اوروج توتدوق، اوخودوق « قرآن »
هوسی قیسسالتدیق، دیرچه لدی ایمان
وئرسین اجریمیزی خالق ِ سبحان
« شیطان »ا یوخوموز ، حقّه بلی میز
مین بئله بایرام لار گؤرسون ائلی میز
بو دوزلرده گلین وئرک ال ـ اله
سئوگی دن عالمه سالاخ ولوله
قوی؛ قایغی شیطانین باغرینی دله
داملالار بیرلشیب قالخسین سئلی میز
مین بئله بایرام لار گؤرسون ائلی میز
وطن بویو دوزن اولسون، داغ اولسون
«دورت بی یانی باغچا اولسون، باغ اولسون»
« شهریار » دئمیشلی : «اوزو آغ اولسون»
باغلانماسین هئچ وقت ایاق ـ الیمیز
مین بئله بایراملار گؤرسون ائلیمیز
« جعفری »یم، وطنداشا قوربانام
وطن سئون ـ ایستی قانلی انسانام
عشـق شـریـعـتم عشـق قـرآنام
« آلله » دئییب ـ آچان همین ـ دیلیمیز
مین بئله بایراملار گؤرسون ائلی میز


text:
تورکون دیلی تک سئوگیلی ایسته کلی دیل اولماز
اؤزگه دیله قاتسان بو اصیل دیل اصیل اولماز
اؤز شعرینی فارسا – عربه قاتماسا شاعیر
شعری اوخویانلار ، ائشیدنلر کسیل اولماز
فارس شاعری چوخ سؤزلرینی بیزدن آپارمیش
« صابیر » کیمی بیر سفره لی شاعیر پخیل اولماز
تورکون مثلی ، فولکلوری دونیادا تک دیر
خان یورقانی ، کند ایچره مثل دیر ، میتیل اولماز
آذر قوشونو ، قیصر رومی اسیر ائتمیش
کسری سؤزودور بیر بئله تاریخ ناغیل اولماز
پیشمیش کیمی شعرین ده گرک داد دوزو اولسون
کند اهلی بیلرلر کی دوشابسیز خشیل اولماز
سؤزلرده جواهیر کیمی دیر ، اصلی بدلدن
تشخیص وئره ن اولسا بو قدیر زیر – زیبیل اولماز
شاعیر اولابیلمزسن ، آنان دوغماسا شاعیر
مس سن ، آبالام ، هر ساری کؤینک قیزیل اولماز
چوخ قیسسا بوی اولسان اولیسان جن کیمی شئیطان
چوق دا اوزون اولما ، کی اوزوندا عاغیل اولماز
مندن ده نه ظالیم چیخار ، اوغلوم ، نه قیصاص چی
بیر دفعه بونی قان کی ایپکدن قزیل اولماز
آزاد قوی اوغول عشقی طبیعتده بولونسون
داغ – داشدا دوغولموش ده لی جیران حمیل اولماز
انسان اودی دوتسون بو ذلیل خلقین الیندن
الله هی سئوه رسن ، بئله انسان ذلیل اولماز
چوق دا کی سرابین سویی وار یاغ – بالی واردیر
باش عرشه ده چاتدیرسا ، سراب اردبیل اولماز
ملت غمی اولسا ، بو جوجوقلار چؤپه دؤنمه ز
اربابلاریمیزدان دا قارینلار طبیل اولماز
دوز واختا دولار تاختا – طاباق ادویه ایله
اونداکی ننه م سانجیلانار زنجفیل اولماز
بو « شهریار » ین طبعی کیمی چیممه لی چشمه
کوثر اولا بیلسه دئمیرم ، سلسبیل اولماز
شاعیر : اوستاد شهریار
تورک اوشاغی مدرسه ده
مدرسه ده موعللیم
ینه دوءدویده الیمدن
باجار مادیم فارسینی
ایراد توتدودیلیمدن
دئدیم : آغا موعللیم
وورما ، گوینه دی الیم
نه دیر آخی گوناهیم
تورکودورمنیم دیلیم
یا پیشدی قولاغیمدان دئدی : بوراخ تورکونو
اوقالدی ائوینیزده اونوت گئتسین کو کونو
اوء یره نمه سن آب - بابا آچاجاقسان الینی
کو تک ییه ندن سونرا اونودارسان دیلینی
سنین هاران تورکدور؟ آذریسن ، آذری
کیم او یره دیبدیر سنه بئله یانلیش سوزلری
آخدی گوزومون یاشی تیتره دی دیل -دوداغیم
بئله یالان سوزلره اینانمادی قولاغیم
آنام منی اویدورماز آتام منی آلداتما ز
بو سو زلرین هئچ بیری منیم عاغلیما باتما ز
نییه منیم آدیمی سوروشما ییراوزومدن
نییه سوء زون دوزونو اوخوماییرگئوزومد ن
هرکس یالان دانیشسا آلاهین دوشمانی دیر
من کی یالان دئمیرم بو اونون یالانی دیر
لایلای دئیبدیرآنام منه بئشیکده تورکو
دانیشمیشق هامیمیز ائوده ائشیکده تورکو
نه دن گرک یازمایاق دیلیمیزی کیتابا
مدرسه ده نه اوچون گلمه یک بیز حسابا ؟
قوی بو یویوم بیر اوزوم اولاجاغا م موعللیم
اوندا چوخ ایش گوره جک بوگون گوینه ین الیم
کیلاسیمدان گله جک ائلیمیزن اوز سسی
اولاجاقدیر او زمان تورکون ده مدرسه سی


text:
شیخ محمد خیابانینین حیاتی، فعالیتی، بو بؤیۆک عالیم و روحانینین خائینجهسینه شهید اولوب تبریزین کۆچهلرینده سۆرۆنمهسی و او بیریطرفدن اوستاد دۆزگۆن سؤیلهدیگی محتوالی، معنالی و دگرلی منظومهسی، منی وادار ائتدی قلمی گؤتۆرۆب بو بارهده، دهگرسیز اولموش اولسادا، اؤز نظر و تاثّراتیمی یازام.
هر شئیدن اوّل بونو دئمهلییم بیزیم دوغما یوردوموزون اؤلمز عالیم و قهرمانی بارهده چوخ آز دانیشیلیب و حقیقتده بو صادق، فداكار خطیبین و یئنیلمز قهرمانین حاققیندا حددن آرتیق قصور اولوب، شئیخ محمد خیابانی بو گؤركملی عالیم و روحانی غریب قالمیش و بو عظمتلی انسانین بارهسینده ایندیهدك نه بیر قلم و نه بیر نمایش گؤستریلیب و بو حاقدا یازیلان كیتابلارین سایی بارماقلاریمیزین سایینداندا آزدیر. اوستاد دۆزگۆنۆن بو حماسهنی اۆرهگی آغرییا – آغرییا یاراتماسی و سئویملی قیزینین دوغوم گۆنۆ مناسبتی ایله اونا هدیه ائتمهسی چوخ یئرلی و تقدیره لایقدیر. بونو بورادا دئمهلیك، بیزلرده بئله بیر دب واردیر، اوشاقلارین دوغوم گۆنۆنۆ، آتا- آنا آغیرلایارلار، مجلس قورارلار و بو شادلیق مجلسینه، قارداش- باجی، آتا- آنا، قوهوم، هدیه گتیریب دوغوم گۆنۆ اولان قیزا یا اوغلانا تقدیم ائدهرلر.


text:
ضاً بئشیک نغمهسی آدی ایله یاییلمیش لایلالارین دا اؤزونه¬مخصوص خصوصیتلری واردیر. لایلالار بئشیک باشیندا آنالارین خصوصی ریتم و آهنگله زمزمه ائتدیگی نغمهلردیر. بو نغمهلرده آنانین کؤرپهسینه درین محبتی، اونون بو گونونه، صاباحینا بسله¬دیگی اومودو عکس اولونموشدور.
لایلالارین باشلیجا خصوصیتلریندن بیری اودور کی، بورادا دا کؤرپه اساس اوبیئکتدیر، لایلانین اوخونماسیندا کؤرپهنین اشتراکی واجب دگیلدیر. بعضاً آنا بئشیک باشیندا اوخویوب یاتیردیغی کؤرپهدن آیریلیر، لاکن اؤزونون امک پروسئسینده – یون اوررکن، خالچا توخویارکن اؤز-اؤزلوگونده لایلاسینی داوام ائتدیریر.
لایلالارین باشلیجا خصوصیتلریندن بیری بورادا سسلرین اوخشارلیغیندان آهنگدار ریتمین یارانماسیدیر. بعضاً آنا لایلالارین سؤزلرینی تکرار ائتمیر، عمومی ریتمی زمزمه ائدیر، حزین و آهنگدار بیر موسیقی یارانیر. بو فوسونکار ریتم سسلرین ریتمی و آهنگدارلیغیدیر. بو، آنانین کؤرپهسینه جوشغون محبتله یاراتدیغی موسیقینین پوئزیاسیدیر.
روس اوشاق فولکلوروندا بئشیک نغمهلرینین منشأ خصوصیتلریندن بحث ائدرکن و.آ.واسیلئنکو یازیر کی، بئشیک نغمه¬لرینین ایکینجی آدی – »بایکی« قدیم روس دیلینده¬کی »بات« یعنی »دانیشماق«، سؤیلمک »شئپتاتغ« سؤزوندن عمله گلمیشدیر. »بایات« فعلی جانلی روس دیلینده اون یئددیجی عصره قدر یاشامیش، سونرا ایسه او »دانیشیر«، »نقل ائتمک« فعلیله عوض اولونموشدور.
شبهه یوخدور کی، اون یئددیجی عصره قدر قدیم روس دیلینده اؤزونه یئر توتموش »بایات« سؤزو بایات طایفه¬سینین آدی ایله باغلی یارانمیشدیر. بایات دئمک، بایاتلاماق هله قدیملرده خالق آراسیندا اوخوماق، نغمه معناسیندا ایشله¬دیلمیشدیر. احتمال کی، طایفه اؤزوده داها ائرکن دؤورلرده آدینی بورادان گؤتورموشدور. اگر »بایات« معین انکشاف مرحلهسینده اوشاقلار اوچون اوخونان نغمهلر معناسیندا ایشلنمیشدیرسه، دئمک لایلالار بایاتی سیستئمیندن هله خیلی اول شفاهی نطقده موجود اولموشدور.
یئددی¬لیک شعرین یارانماسینا قدر اوشاق نغمهلری شکلینده یاییلان لایلالار خالقین شفاهی رئپئرتوواریندا ائله محکم موقعیه مالک اولموشدور کی، او حتی یاخین اراضیلرده یاشایان قونشو طایفالار ایچریسینده اوزون مدت ثابیتلشه بیلمیشدیر.بئشیک باشیندا اوخونان بو اوشاق نغمهلرینده آنانین کؤرپهیه اولان محبتی یوکسک پوئتیک بیر دیل ایله ترنم ائدیلیر. آنا کؤرپهسینه »اؤز جانینی قوربان« دئییر، یاتمیش کؤرپهسینین کئشیگینده دایانماغی، اونو یاتیرماغی، اوشاغینی شن، خوشبخت گؤرمهسینی آرزولاییر.
لایلالاردا جوشغون آنا محبتی ترنم ائدیلیر. زامان کئچیر، کؤرپهلر بؤیویور، قهرمان اولور، لاکن آنا لایلالارینین شیرینلیگی، حزینلیگی، بو نغمهلرده آشیلانان قهرمانلیق، مردلیک، دوغروچولوق، دوستلوق، قارداشلیق کیمی مقدس دویغولار همیشه قولاقلاریمیزدا سسلنیر:
لایلای دئدیم، جان دئدیم،
یوخودان اویان دئدیم.
سن یوخودان دورونجا
جانیمی قوربان دئدیم.
لایلای بئشیگیم لایلای،
ائویم-ائشیگیم لایلای.
سن گئت شیرین یوخویا
چکیم کئشیگیم لایلای.
بالام لایلای، آ لایلای،
گولوم لایلای، آ لایلای.
لایلالاردا آنانین چتینلیگی، احتیاجی، غربت دردی، اجتماعی عدالتسیزلیکدن دوغان بؤیوک کدری ده عکس اولونور. بیر سیرا حاللاردا آنا کؤرپهسینه لایلا دئیه¬رکن اولادینین گله¬جگینه بسله¬دیگی اومودونو، آرزوسونو ایفاده ائدیر. بیر سیرا حاللاردا ایسه کؤرپهسی بؤیودوکدن سونرا اونون سایهسینده خوشبخت اولاجاغینا، آغ گونلر گؤره¬جگینه، عذاب و اضطرابلارین یوخسوللوق و سفالتین داشینی آتیب اوره¬کدن گوله¬جگینه اینانیر:
لایلای گؤزوم، ببگیم،
هر آرزوم، هر دیله¬گیم،
دار گونده، بد آیاقدا
سنسن منیم کؤمگیم.
لایلای گولوم، لایلای
گولوم، بولبولوم لایلای
بؤیو، سنین سایه¬نده
من ده بیر گولوم، لایلای.
بالام لایلای، آ لایلای
گولوم لایلای، آ لایلای
لایلالاری همیشه حزین بیر موسیقی مشایعت ائدیر. بو موسیقی لایلالارین سونوندا وئریلن تکرارلاردا – ناغاراتلاردا داها فوسونکار اولور. کؤرپه¬نی مست ائدیر، اونا شیرین یوخو گتیریر. عینی زاماندا بو نغمهلر اوشاق فولکلورونون ان گؤزل نغمه متنی کیمی یاددا قالیر.
مشاهدهلر گؤستریر کی، لایلالار شفاهی نطقده ناغاراتلارلا یاییلمیشدیر. بعضاً لایلالارین سونوندا وئریلمیش بو ناغاراتلارین اونودولماسی لایلانین متنینی ائله بیل ناقصلشدیریر. بوراداکی حزینلیک و اولویلیگی بوتؤو شکیلده کؤرپهیه چاتدیرماغا امکان وئرمیر. لایلالارین اؤزونه-مخصوص داخلی بؤلگوسو و شکلی خصوصیتی واردیر.
لایلالار اساساً دؤرد مصراعدان عبارت اولوب یئددیلیک شعرین طلبینه اویغوندور. بیر سیرا حاللاردا بئش و آلتی هجالی لایلالارا دا تصادف ائدیلیر. ایلک باخیشدا یئددی هجا طلبینه اویغونلوق لایلالارین بایاتی تأثیری ایله یارانان پوئتیک ترکیبلر قروپونا داخل ائدیلمهسینه سبب اولور. لاکن لایلالار نقارتلرله بیرلیکده گؤتورولدوکده اونلارین سونونداکی و ترکیبینده¬کی تکرارلار، سؤز و سس کومپلئکسلرینین معین آهنگ و ریتمه اویغون قارشیلانماسی، یئر دگیشمهسی و … لایلالاری یئددیلیک شعردن فرقلندیریر. معلومدور کی، مستقل معنا ایفاده ائتمهین ریتم و آللئتراسیا قایدالارینین گؤزله¬نیلدیگی بدیعی پارچالار شفاهی یارادیجیلیغین داها ایلکین مرحلهسینه خاص اولان خصوصیتلردندیر.
یازان : آزاد نبی یئو- کؤچورن : محمدرضا اسماعیل زاده
وطن دیلی نیوز به نقل از سایت دورنا نیوز


text:
تورکجه میزده آدلار
بیز تورک لر ، کؤرپه اوشاقلاریمزین آدلارینی گنل لیک له طبیعت دن آلاردیق.
مثلاً قیز آدلارینی گول لردن، قوشلاردان، سئویملی و گؤزل گؤردویوموز حئیوانلاردان، و طبیعتین گؤزه اوخشایان اولایلاریندان الهام آلاراق سئچردیک،
اؤرنک اوچون: چیچک ، سونا ، جئیران ، گونش ، دنیز و...
اوغلان آدلارینی ایسه داغلاردان ، گوجلو و اورک لی حئیوانلاردان ، و طبیعتین سرت، هوندور، دایانیش لی اولایلاریندان آلیب قویاردیق،
اؤرنک اوچون: آلپ ، تونا ، آسلان ، ایلدیریم و...
{ دئییرلر اوغوز بابامیز بئش اوغلونون آدینی : گؤی خان ، دنیز خان، اولدوز خان، آی خان، گون خان قویموشدور. }
سونرا اوشاق بؤیویوب بویا باشا چاتدیغیندا اونون یاراتدیغی بیر گوندم له آدینی ده ییشردیک،
مثلاً بیر دلی قانلی اوغلان گولشدیگی بوتون اوغلانلاری یئره ییخسایدی اونا ارسالان دئیردیلر.
و یا کؤرپه دوغدوغو گون بیر طبیعی اولای باش وئرسه یدی اوندان الهام آلاراق آد قویاردیق،
اؤرنک اوچون، او گون سئل آخسایدی سئلجوق ، هاوا بولودلوق اولسادی بولود آدینی اویغون گؤرردیک.
بعضاً ایسه معنوی آنلاملی آدلاری به یه نمیشیک، اؤرنک اولاراق، باریش ، سئوینج ، و...
بیز تورک لر اسلام دینی نی قبول ائتدیکدن سونرا دوغال اولاراق دینیمزه تعصب ساخلاییب کؤرپه لریمیزه عرب دیلیندن اولان قوتسال آدلاردا سئچمیشیک ،
مثلاً هر عائیله ده بیر اوغلانین آدی محمد اولارمیش بیر قیزین آدی ایسه فاطمه.
سونرا بیز تورک لر هم آتالاریمیزدان قالان دبلری اونوتدوق هم ده دینی ایناجلاریمیزی.
بئله کی اوشاقلاریمیزا اؤزگه دیللردن آلینمیش ، آنلامینی بیلمه دیگیمیز آدلاری سئچیریک ، مثلاً هلیا ، سارینا ، الینا و...
سیزجه بیز تورک لر ! باشقا نه لری اونوتموشوق؟
برچسبها: تورکجه آدلار


text:
ساری سونبوللی تارلا
اؤرک یارالار لا دولو.....اما بهانه سیز گلدیم
گوزله ییردیم باشا چاتسین بو بوران بلکه گلسین گؤزل بهار بلکه گلسین اؤرک سئوینچیلریم بلکه تاپیلسین بوتون ایتمیش حسرت لریم ..... قیشین سونی گلدی بهار .... آدین تقویم لره گلدی اما هارداسان کی من سنی گوره بیلمدیم هارداسان باهاریم داهی گل بسدی بو حسرت منیم عمروم باشا چاتمامیش گل..... گل و گولوشلریمی منه قایتار اوشاخلیق گولوشلریمی منه پای وئر چوخ اؤزلدیم او گونلری گل منیم باهاریم داها بسدی بو آیریلیق امان تانریم وفاسیز یار الینن دوست بیلدیقیم امان اغیار الینن هارای چکدیم نازلی نگار الینن گؤز یاشلاریم ندن آخار الینن نقدر چکیم من جفالار الینن اولدی ایشیم چوخ آه و زار الینن اورت قاپینی وفاسیزلار الینن سن ائله گوزلسن ائله گویچکسن تانری سئویب سنی درد وئریب سنه ترلان خییالی سان اینجه باخیشلی داوامی دوزومو مرد وئریب سنه قاشلارین کاماندیر اوزون آی بنیز ایچینده ولقان وار ایچینده دنیز بیر بئله داشماقین ندندیر آی قیز تانری عیار وئریب حد وئریب سنه غونچا دوداقلارین توتما یاشماقا سن بیلاق کیمین سن دولوب داشماقا گوزونده کیپریگین ویریب آشماقا گومان آغلیاندا سد وئریب سنه سئوگی دردی بیزه الهی پای دیر دردی اولمیانلار خوماردیر ضای دیر ائلچی بئی سوروشما بیردا نه هایدیر اگر ده خوش گونون بد وئریب سنه داوامی دوزومو مرد وئریب سنه هر آن قلم الیمه آلیپ سنی اونوتدومی یازماق ایستیرم باشلیرام یازماقا و یازیرام بیتدی سئوگین گلمه یاریم اما بیر آن ... بیر گؤز یاشی صفحه نی ایسلادیر یالان دویغونی نئجه یازا بیلرم؟ هر تلفن سسی گلنده هله ده اللریم تیتره ییر قاچیرام تلفنا ساری اولمیه سن سن اما........ ینه ده یازماقی چوخ ایستیرم بیتدی سئوگین گلمه یاریم....... تارلا _ددی هله ده نه؟؟؟؟؟ _ هله ده عزیزسن _ منده سنی چوخ سئویرم... اما ..... سنین یانیندا اولماق ایستمیرم .... آخیر سوزون منی اولدوردی گئتدیم اما گؤزوم آرخادا قالدی زمان دایاندی سوزونن سونرا هله ده گؤزوم یولدا بلکه گلرسن اگر نیتیوی پوزماق ایستییرسن گل .... اما گئچ قالما سئوگینی اولدورممیش گل عزیزیم تارلا دویمادی سنن........ تارلا چوخ اوشورم........ اما قیش بورانی نان دییر سن سیزلیق تیتره دیر هر آن کونلومی بوتون قلبیمی گلمیجاقسان؟ تارلا بولورسن ندن؟ آخی سن اورگیمده یاشییرسن هله تارلا گینه ده یالانچی اول منی سئو من هله ده یالان سوزلریوه اینانیرام صبریم باشا چاتمیپ منه یالان دانیش اما گتمه.......... تارلا تک لیق اتاقیم او زمان کی سنین نیتیوه خلوت ائلیرم سنینله ال اله یاغیش آلتیندا گزدیگیم آن دئدیم سنی نقدر سئویرم اما سن هئچ اوزومه باخمادان یاپیشدین......الینن و بیر آندا منی ترک ائتدین حیران قالدیم لحظه لره یاغیش دامجیلاری منی اوزومه گتیردی گوزلریمی آچاندا بالینجیم ایسلانمیشدی......... تارلا و من هنوز......... کاش فقط میدانستم تو هم.... همینکه بدانم شعرهایم را میخوانی برایم بس است...... دیگر پرتوقع نیستم چهل شب است تو مرا نادیده بگیر … دوغوم گونون کوتلو اولسون منیم یاشاییشی مین معناسی کی زمان زمان آلیر جانیمی...... هامیز لطف الیپ چیلله نی تبریک دمیشدیز هامی دان چوخ تشکر الیرم هامیزی چوخ چوخ سئویرم الله هئچ کسی نامرد محتاج المسین نامرد آدام اوزون یوخاری لاردا گورر اما بیلمز که دنیا دا اونان آلچاقی یوخدی ساده معنالی کئچه عؤمؤر بو دؤنیاده گرک شهرته وورغون اولوب اویمویاسان آده گرک هر کسین کؤنلؤن آلیب قلبینی شاد ائیلیسن ساده لیق بیر یاراشیقدیر اولاسان ساده گرک بخت یار اولسا سنه آزمیاسان یوللارینی هر دن اؤزکئچمیشینی بیر سالاسان یاده گرک الده فورصت واریکن علم و صنعت صاحیبی اول دؤنه سن سن یاشا دولدوقجا بیر اوستاده گرک ال توتوب یاخشیلیق ائتمک خاص اولوب اینسانه نه قدر مؤمکؤنؤن اولسا چاتاسان داده گرک یاشایئب عؤمر ائلمک تک بیلیرم حق دیر اؤلؤم بیز بونا دایئیما باکیر اولاق آماده گرک بیر آندا الیمی الین ده گوردوم اما ایندی دویابیلمیرم سنه باخماقدان دویا بیلمیرم او شیرین سوزلرینن منیم کدرله دولو گونلوم سنی بیر قار کیمی سئودیم هر دنه سی بیر آرزی اولدو اورییمده هر دنه سی دوندوردی اوشودوم حسرت لر ایچینده اما ایندی سئوگین اورگیم ده اریدیر بوتون حسرت لریمی اریدیر بوتون غصه لریمی سئوگیلیم سنی چوخ چوخ چوخ سئویرم....... تارلا دالغا ساحیل اوپوشنده قاناتلانیب اوچارام من یار یادیما سن دوشنده باغدا چیچک گول دوغاندا، بولود اولام قار یاغاندا سنی والله یادا سالام بغض توتوب بوغولاندا یاپراق اولوب باش آچاندا آخشام باشی گون باتاندا سنی گوزللر منیم گوزوم داغین باشین چن آلاندا باش قویاندا بالینجا من (سوری) اولام دالینجا من سنی آغلار منیم گوزوم الین اله آلینجا من خان ائوینده دیرک منم تاباغینا چورک منم هیچ بیلیرسن آی وفاسیز سنه باغلی اورک منم غم سازی یام چالینماغا قالا کیمین آلینماغا هیچ بیلیسن نه لر دئیر گوز یاشلاریم یاغا یاغا تارلایام من یازا باغلی نیسگیلم اولام سازا باغلی سنی دئیب گزرم من نازلی یاریم سینه داغلی خصوصا تبریز دیاری افتخاری رحیم شهریاری بئی http://dl.smusic.ir/full-album/rahim-shahriari/Rahim%20Shahriari%20-%20Sana%20Gora%20[128]/12.%20San%20San%20[128].mp3 یاشاسین رحیم شهریاری سن بو یالان سئودالارا اینانما آرزیلیرام دونیا کدرسیز اولسون دوگون باخیش حوققالارا اینانما گوزل یاشا گوزل حیاتین اولسون حیاتداکی ساختالارا اینانما ال اله وئر هیمت ائله عزیزیم اوزون چالیش دووالارا اینانما اولو تانریم سنین دایاغین اولسون اوجا یاشا آلچاقلارا اینانما عومور دئدین یلدی اسیب گئدندی دنیزده کی دالغالارا اینانما فخر ائده جک (تارلا) سنه ناز اوغلوم گلدی گئدر سئودالارا اینانما کلماتم را در جوی سحر میشویم لحظههایم را در روشنی بارانها تا برای تو شعری بسرایم، روشن تا که بیدغدغه بیابهام سخنانم را در حضور باد این سالک دشت و هامون با تو بیپرده بگویم که تو را دوست میدارم تا مرز جنون
یوخلوقون حسرت اولارکن وارلیقین غمخانه دیر
غملری آتدین اورکدن دء گوروم سررین ندیر
ائیله سن سن سویله ییب کونلوم غمینده اوت توتوب
حاق سیزلیقی پای وئردیلر کونلومه
ناله م بو گون سامالارا اوجالدی
صبحه قدر هئچ دورمادی گؤز یاشیم
آواره یم نه ائلییم آی الله
وفاسیزین دالیسی جا ن آغلادیم
تارلا داهی بسدیربئله بو ناله
دونن گئجه
خدا را به تنگ آورده ام
انارها هم دلشان خون شده ست
میشود لبی تر کنی...!!!
و من …
بدنم روز به روز کبود تر می شود …
از بس …
خودم را میزنم ،
به نفهمی …!!!
آغلار گؤزوم داش کلگین الینن
من غملی یم حالیم اولوب پریشان
داد فلکین داد فلکین الینن
دیز چوکوروم باش توپراقا قویورام
ترسه گلن بو دیلگین الینن
گوزلریمی آغلار قویوپ نای انصاف
وای کدرین وای کلگین الینن
انسانلیقی ایتیرمیشیک دنیادا
هاممی دئیر وای چورگین الینن
داغیتمایین وارلیمی ائویمی
اوچسا ائویم وای دیره گین الینن
تارلا جانا گلدی داها دنیادا
هارای چکیر بو فلکین الینن
سنی چوخ ایستده یم تانریمنان من،
آی اولدوزلا گوروشنده،
گوزل بالام دونیا کدرله دولو
آنکه دلت را شکست،تاریخ تولدش یادت مانده
آنکه رهایت کرده تاریخ آمدنش و رفتنشدقیق یادت مانده
و آنکه احساست را به بازی گرفت،
لحظه به لحظه خاطراتش را سالها در یاد داری !
اما آنکه دوستت دارد را سطری در تاریخ زندگیت به نامش زدی ؟
گوزله ییردیم باشا چاتسین بو بوران
بلکه گلسین گؤزل بهار
بلکه گلسین اؤرک سئوینچیلریم
بلکه تاپیلسین بوتون ایتمیش حسرت لریم
.....
قیشین سونی گلدی
بهار ....
آدین تقویم لره گلدی
اما هارداسان کی من سنی گوره بیلمدیم
هارداسان باهاریم
داهی گل بسدی بو حسرت
منیم عمروم باشا چاتمامیش گل.....
گل و گولوشلریمی منه قایتار
اوشاخلیق گولوشلریمی منه پای وئر
چوخ اؤزلدیم او گونلری
گل منیم باهاریم
داها بسدی بو آیریلیق
امان تانریم وفاسیز یار الینن
دوست بیلدیقیم امان اغیار الینن
هارای چکدیم نازلی نگار الینن
گؤز یاشلاریم ندن آخار الینن
نقدر چکیم من جفالار الینن
اولدی ایشیم چوخ آه و زار الینن
اورت قاپینی وفاسیزلار الینن
سن ائله گوزلسن ائله گویچکسن
تانری سئویب سنی درد وئریب سنه
ترلان خییالی سان اینجه باخیشلی
داوامی دوزومو مرد وئریب سنه
قاشلارین کاماندیر اوزون آی بنیز
ایچینده ولقان وار ایچینده دنیز
بیر بئله داشماقین ندندیر آی قیز
تانری عیار وئریب حد وئریب سنه
غونچا دوداقلارین توتما یاشماقا
سن بیلاق کیمین سن دولوب داشماقا
گوزونده کیپریگین ویریب آشماقا
گومان آغلیاندا سد وئریب سنه
سئوگی دردی بیزه الهی پای دیر
دردی اولمیانلار خوماردیر ضای دیر
ائلچی بئی سوروشما بیردا نه هایدیر
اگر ده خوش گونون بد وئریب سنه
داوامی دوزومو مرد وئریب سنه
هر آن قلم الیمه آلیپ سنی اونوتدومی
یازماق ایستیرم
باشلیرام یازماقا
و یازیرام
بیتدی سئوگین گلمه یاریم
اما بیر آن ...
بیر گؤز یاشی صفحه نی ایسلادیر
یالان دویغونی نئجه یازا بیلرم؟
هر تلفن سسی گلنده
هله ده اللریم تیتره ییر
قاچیرام تلفنا ساری
اولمیه سن سن
اما........
ینه ده یازماقی چوخ ایستیرم
بیتدی سئوگین گلمه یاریم.......
تارلا
_ددی هله ده نه؟؟؟؟؟
_ هله ده عزیزسن
_ منده سنی چوخ سئویرم...
اما .....
سنین یانیندا اولماق ایستمیرم
....
آخیر سوزون منی اولدوردی
گئتدیم
اما گؤزوم آرخادا قالدی
زمان دایاندی سوزونن سونرا
هله ده گؤزوم یولدا
بلکه گلرسن
اگر نیتیوی پوزماق ایستییرسن
گل ....
اما گئچ قالما
سئوگینی اولدورممیش گل
عزیزیم
تارلا دویمادی سنن........
تارلا
چوخ اوشورم........
اما قیش بورانی نان دییر
سن سیزلیق تیتره دیر هر آن
کونلومی
بوتون قلبیمی
گلمیجاقسان؟
تارلا
بولورسن ندن؟
آخی سن اورگیمده یاشییرسن هله
تارلا
گینه ده یالانچی اول
منی سئو
من هله ده یالان سوزلریوه اینانیرام
صبریم باشا چاتمیپ
منه یالان دانیش
اما گتمه..........
تارلا
تک لیق اتاقیم
او زمان کی
سنین نیتیوه خلوت ائلیرم
سنینله ال اله یاغیش آلتیندا
گزدیگیم آن
دئدیم سنی نقدر سئویرم
اما
سن هئچ
اوزومه باخمادان
یاپیشدین......الینن
و بیر آندا
منی ترک ائتدین
حیران قالدیم لحظه لره
یاغیش دامجیلاری منی اوزومه گتیردی
گوزلریمی آچاندا
بالینجیم ایسلانمیشدی.........
تارلا
و من هنوز.........
کاش فقط میدانستم تو هم....
همینکه بدانم شعرهایم را میخوانی برایم بس است......
دیگر پرتوقع نیستم
چهل شب است
تو مرا نادیده بگیر …
دوغوم گونون کوتلو اولسون منیم یاشاییشی مین معناسی
کی زمان زمان آلیر جانیمی......
هامیز لطف الیپ چیلله نی تبریک دمیشدیز
هامی دان چوخ تشکر الیرم
هامیزی چوخ چوخ سئویرم
الله هئچ کسی نامرد محتاج المسین
نامرد آدام اوزون یوخاری لاردا گورر
اما بیلمز که دنیا دا اونان آلچاقی یوخدی
ساده معنالی کئچه عؤمؤر بو دؤنیاده گرک
شهرته وورغون اولوب اویمویاسان آده گرک
هر کسین کؤنلؤن آلیب قلبینی شاد ائیلیسن
ساده لیق بیر یاراشیقدیر اولاسان ساده گرک
بخت یار اولسا سنه آزمیاسان یوللارینی
هر دن اؤزکئچمیشینی بیر سالاسان یاده گرک
الده فورصت واریکن علم و صنعت صاحیبی اول
دؤنه سن سن یاشا دولدوقجا بیر اوستاده گرک
ال توتوب یاخشیلیق ائتمک خاص اولوب اینسانه
نه قدر مؤمکؤنؤن اولسا چاتاسان داده گرک
یاشایئب عؤمر ائلمک تک بیلیرم حق دیر اؤلؤم
بیز بونا دایئیما باکیر اولاق آماده گرک
بیر آندا الیمی الین ده گوردوم
اما ایندی دویابیلمیرم
سنه باخماقدان دویا بیلمیرم
او شیرین سوزلرینن
منیم کدرله دولو گونلوم
سنی بیر قار کیمی سئودیم
هر دنه سی بیر آرزی اولدو اورییمده
هر دنه سی دوندوردی
اوشودوم حسرت لر ایچینده
اما ایندی سئوگین اورگیم ده
اریدیر بوتون حسرت لریمی
اریدیر بوتون غصه لریمی
سئوگیلیم
سنی چوخ چوخ چوخ سئویرم.......
تارلا
دالغا ساحیل اوپوشنده
قاناتلانیب اوچارام من
یار یادیما سن دوشنده
باغدا چیچک گول دوغاندا،
بولود اولام قار یاغاندا
سنی والله یادا سالام
بغض توتوب بوغولاندا
یاپراق اولوب باش آچاندا
آخشام باشی گون باتاندا
سنی گوزللر منیم گوزوم
داغین باشین چن آلاندا
باش قویاندا بالینجا من
(سوری) اولام دالینجا من
سنی آغلار منیم گوزوم
الین اله آلینجا من
خان ائوینده دیرک منم
تاباغینا چورک منم
هیچ بیلیرسن آی وفاسیز
سنه باغلی اورک منم
غم سازی یام چالینماغا
قالا کیمین آلینماغا
هیچ بیلیسن نه لر دئیر
گوز یاشلاریم یاغا یاغا
تارلایام من یازا باغلی
نیسگیلم اولام سازا باغلی
سنی دئیب گزرم من
نازلی یاریم سینه داغلی
خصوصا تبریز دیاری افتخاری رحیم شهریاری بئی
http://dl.smusic.ir/full-album/rahim-shahriari/Rahim%20Shahriari%20-%20Sana%20Gora%20[128]/12.%20San%20San%20[128].mp3
یاشاسین رحیم شهریاری
سن بو یالان سئودالارا اینانما
آرزیلیرام دونیا کدرسیز اولسون
دوگون باخیش حوققالارا اینانما
گوزل یاشا گوزل حیاتین اولسون
حیاتداکی ساختالارا اینانما
ال اله وئر هیمت ائله عزیزیم
اوزون چالیش دووالارا اینانما
اولو تانریم سنین دایاغین اولسون
اوجا یاشا آلچاقلارا اینانما
عومور دئدین یلدی اسیب گئدندی
دنیزده کی دالغالارا اینانما
فخر ائده جک (تارلا) سنه ناز اوغلوم
گلدی گئدر سئودالارا اینانما
کلماتم را
در جوی سحر میشویم
لحظههایم را
در روشنی بارانها
تا برای تو شعری بسرایم، روشن
تا که بیدغدغه بیابهام
سخنانم را
در حضور باد
این سالک دشت و هامون
با تو بیپرده بگویم
که تو را
دوست میدارم تا مرز جنون


text:
آذربایجان زلزله سینین ایل دؤنومو موناسیبت ایله
امین حبیبی اهر
آه قاراداغ ، بیر ایل کئچدی ...
یاتانلاری اویاداندا سیلکه لر لر ،
سیلکه لندین!
آنا یاتدی ، آتا یاتدی ، بالا یاتدی .
ظالیم فلک قیزلارینا اوچوروم لار کرپیجیندن دؤشک سالدی
یورقان توتدو .
دئمیشدیم باشین ساغ اولسون عزیزلرین ایلی چاتدی . . .
آه قاراداغ
بو بیر ایلده دیزلرینی قوجاقلادین
آتاسیزلار، آناسیزلار ، بالاسیزلار
عزیزلری کؤچن لرله قان آغلادین یئتر آرتیق
قالخ آیاغا قاراداغیم ،
قوللارینی آچ حیاتا
قوی اوشاقلار زلزله نین قورخو سویلا یاتماسینلار !
بیر من بیلیم، بیرده سن بیل ،
بیر ایل کئچدی...
هله یئنه اوره ییمیز یارالیدیر !
بیلمه سینلر ...
بیر ایلدی کی بیزیم ائوه جمعه مچید یاخینلاشیب.
پنجره نی باغلا یولداش !
اذان سسی داها آرتیق کئچیر بیزیم دیوارلاردان !
جوشن کبیر یاریم چیلیق ...
و بیز داها یاخینلاشمیشیق آللاها !
دور آیاغا قاراداغیم
بؤیوک ائلین شرفینه .
توپراقلاری ائشیب سنین بالالارین چکیب چؤله ،
سونرا باشلارینا سیغال چکن الین شرفینه
اوزون یوللاری قیسالدان
اورک لری یاخینلادان
وارلی نی وارسیز باشینا دولاندیران
ترجمه سی کیتابلاردا یازیلمایان
محبت آدیندا دیلین شرفینه .
بو امتحانین سونوندا ائولادین الدن گئدیبسه
قالخ آیاغا گؤرسون سنی
گؤرسون سنی هامی دونیا.
آلنینداکین اوخوسونلار
اونلاردا گتیرسین دیله :
نئچه ریشتر سیلکه لنسن
نیسگیل لرین
گیزلی گیزلی دردلرین
اوزه چیخار ،دیله گلر، درمان اولار.
نئچه ریشتر ؟ ... نئچه ریشتر ؟


text:
سن منیم ئورگیم،جانیم گؤزوم سن
کؤنولده سریم سن، دیلده سؤزوم سن
حیاتیم سان، وارلیغیم سان، ئوزوم سن
سن-سن ائلین ایفتیخاری تبریزیم
اولکه میزین باغ باهاری تبریزیم
********************
دونیا بیلیر سن شانلی قهرمان سا
قهرمان لیق مئشه سینده اصلان سان
دوستلارا گول،دوشمانلارا تیکان سان
ظالیم لرین بوینون بوران تبریزیم
آزادلیق بایراقین ووران تبریزیم
وطن، وطن، وطن،
سسلرم سنی
گوزلریم ببگینده
بسلرم سنی
ایلک اول عشقیمین
یازی سن اولدون
بو عاشیق کؤنلومون
سازی سن اولدون
سنده آچیلیرکن چیچگیم گولوم
اوخودو نغمه لر کؤنول بولبولوم
عالی لر خاکی مذللتده دنی لر معتبر
مختصر کیم بئیله دونیاده ن گرک ائتمک حضر
اوندان ئوترو کیم دئییلدیر ئوز یئرینده خئیر و شر
عالیلر خاکی مذللتده، دنی لر معتبر
صاحیبی زرده کرم یوخدور،کرم اهلینده زر،
ایشله نن ایشلرده احکام و لیاقت گورمه دیم؛
Ananın öyüdü
Geyib əsgər paltarını silahlandı qəhrəman
Unun pulad sinəsinə siğişmişdi urəgi
Dayan! Deyip yaxin gəldi öpdü onun əlindən
Yay gününün xoş səhəri birdə dağlar kuləgi
-ana getdim salamat qal!deyib öpdü qarini
Ana igid balasina açdi öz qollarini
Uz gözündən öpə-öpə bağrına basdı
onu Ana yurdun bu qəhrəman bu namuslu oğlunu
Dedi oğlum göz bəbəyim sən ey omur çiçəgim
Tarixlərin şahididir mənim bu ağ birçəgim
Görumki qəhrəmansan sənə həlaldir südüm
Qulağında yaxşi qalsın mənim sənə öyudüm
Biz sənsizdə dolanarıx uğur olsun yöluna
Qılıncıni çalan zaman quvvət gəlsin qoluna
Sən duşmanin qabağinda igid tərpən viqarla
Tüfəngini təmiz saxla atınıda tumarla
Öz yerində olsun gərək igidin yar yaraği
Hərgün yeni bir zəfərlə gəlsin onun soraği
Igid balam hərçəndki öz ananam mən sənin
Çörəgilə böyümüsən bizim ana vətənin
Bizim ellər koroğlular çapayev lər yurdudur
Hər nəfəri güllə batmaz töp dağitmaz ordudur
Payiz vaxyi baxçamizin heyvalari dəyəndə
Şaftalılar şirələnib budağlarin əyəndə
Göndərərəm soqətini sənində öz payını
Səndə artır öz əlinlə zəfərlərin sayını
Get düşmanin qabağında igid tərpən viqarla
Tüfəngini təmiz saxla atınıda tumarla
əsgər artiq yöla düşdi dağ tərpəndi yerindən
günəş yaydi şoləsini vətənin göylərindən
ana baxdı öz oğluna suda səpdi dalinca
şair qəlbi bu səhnədən ilhamını alınca
yaşa! Dedi ey qəhrəman yaşa dedi ey vətən!
Sonra şair dodaqları öpdü ana əlindən!
(səməd.vurğun)
نئجه دؤزوم گوندوزلری
نئجه یاتیم گئجه لر
قارا کؤینک گئییب قوشلار
آغ دوزلاری گؤروره م
اورمو گؤلوم.....
کاش کؤر اؤلوم سنی سوسوز گؤرمییم
کاااااش کؤر اؤلوم....
یئنه مکتب یوللاری آچیلیب یئنه کیف کیتاب، دفتر، قلم لر آلینیب. منیم باجیم بیرینجی صینیفه گئدیر. ایلک مکتب گونودور. چوخ سئوینجک دیر. مکتب پالتارلارینی گئییب کیف گوتوروب، منیم الیمدن یاپیشیب یولا دوشوروک.
یولدا آتیلا آتیلا، اویناخلایارکن گویرچین کیمی اوچوب سئوینج دن گوزلری ایشیلداییردی. الینی الیمه توتوب دئدیم: اولدوز، اوخولدا معلیمه نین سوزوندن چیخما،هئچ کیمله سؤزلشمه، اوشاقلارلا اؤینایاندا اوجالاردان آتیلما... اؤ یئنه اؤیناخلاییردی. هئچ اینانمیرام منی دویماغینی، آما تئز تئز دئییردی یاخجی قاداش جان یاخجی، یاخجی و بارماخلاریمی الینده سئخئردی. من سئوینرکن کدرلنیردیم. اؤ آخی چؤخ کیچیک دیر، قلبینه ده ین اؤلماسین آلله . بوگون ایلک گوندور قلبینه دیسن داها بو عشقیله مکتبه گئتمز.
مکتب گؤزه گؤرسنیر. آتدیم لاری بیر آز یاواشلانیر،اؤ گولومسییه ن اوزونو منه دوتوب دئییر قاداش بورا مکتبیمیزدیر؟
اوغوردونو قئیرتیب دئییره م یؤخ بورا کوچه دیر! بیرده ن دورور، منه باخیر و اؤ گؤزه ل گولومسه ین یاشیل گؤزلرینی گؤزلریمه تیکیب دئییر آآآآ.. قادااااش.. بورا یؤخکییی،اؤرا!
من گولوره م اؤدا گولور.
مکتبین قاپیسی آچیقدیر، گول چیچک له بزه نیب. ایچری بالاجا اوشاقلارلا دولودور. بیر اوشاق شئیخمیلا بیزه دییب کوچه یه قاچئیر آناسی دالیجا قئیشقئیریر آیئتیم دور نه! هارا قاچیرسان آنان اؤلسون!
اولدوز گولور و دئییر قاداش بو هارا قاشدی؟؟ دئییره م: بیلمیره م، پیس قئزدی دا! آدام مکتب ده ن قاچماز!
اییلیب دیزه چؤکوب آنلینی اؤپوره م اؤدا همئشه کی کیمی چنه می اؤپور، دئییر قاداش اؤردا نه یازیب؟
بارماغیلا دووارا وورولان اعلانی گؤستریر، اؤخویورام: ورود نوگلان عزیز را به صاحت مقدس دبستان گرامی میداریم.
اوزونه باخیرام، هویوخوب. دئییر قاداش یا نمنه؟؟! دئییره م یانی کی اؤخولا خؤش گلیبسن!
اؤ گولور من آه چکیره م. دئییر قاداش خودافیظ،؛ دئییره م من گلمه ییم؟ دئییر یؤخ اوردا هامی قئیزدی گلسن اوتانارلار!
گولوره م. اوغوردونو قئیرتیب آنلینی اؤپوب دئییره م: یاخشی دا بیلیره م سن خانیم اؤلوبسان ، من گلمیره م آما بوردان باخیرام گئت دور صفه. باغریما باسیب بیرده اؤپوره م، بیلمیره م نییه اوره گیم ایسته میر اونو بیراخیم...
او گئدیب صفه گیریر.
آخشام دیر،اولدوزون گتیرمه گینه گئدیره م. زنگ لری چالینیر، اوشاقلار کوچه یه تؤکولور> منیم گؤزلریم اولدوزو آختاریر.
یاواش یاواش کیفینی یئرده سورویه سورویه اوشاقلارین ایچینده ن منه ساری گلیر. قاباغا یئریییره م قیزارمیش اوغوردلاری؛سوزگون باخیشلاری اوره گیمه سیرکه لمه سالیر؛ باغریما باسیرام؛ کیفینی آلیرام. دئییر: قاداش.. واؤکوتمه یله آغلاییر منیمده گؤزلریم دؤلوب دئییره م اولدوز نه باش وئریب؟قادانی آلیم گل قاداشا گؤروم. قوجاغیما آلیب آیاغا دورورام، یؤلا دوشوروک. او هله آغلاییر؛ منیم اوره گیم دؤزمور دئییره م: اولدوز گوزلیم آغلاسان قاداش دا آغلارها، آغلاما دای بس ائله!
قؤللارینی بؤینوما ساریب دئییر : من بیرده اورا گئتمه یه جم!
دئییره م هارا؟ اوخولو دئییرسن؟ نییه آخی؟
گؤز یاشلاری کؤینه گیمده ن کئچیب چیگنیمی ایسلادیر.آیاخ ساخلاییرام؛اولدوزو یئره قؤیوب آرخاسیندا دیزه چوکوب، گؤزلرینی سیلیره م. دئییر: من بو کیتابلاری اوخومایاجام! من اونلار دانیشان دیلی باجارمیرام! سئومیره م! معلیمه نه دانیشدی هئچ نه بیلمه دیم،آنجاق آدیمی اؤخویاندا بیلدیم! قاداش من داریخیرام منی آپارآیری اؤخولا!
هیرسلییه م ، چؤخ هیرسلی؛ همده کدرلی؛ دئییره م:گؤزه ل باجی آخی سن گره ک اؤیرنه سن دا،سن فارس جا کیتاب اؤخومالیسان، فارسی اؤیرنملی سن، من اؤزوم سنه اؤیرده جم؛ جان باجیم آغلاما.
اؤ گؤز یاشینی آخیردیب تیتره ین سسینی اینجه بؤغازیندان چیخاریر:قاداش.. تورک مکتبی یؤخدور؟؟؟
من آه چکیب اولدوزو باغریما باسیب آیاغا دورورام. یؤلا دوشوروک؛ بیر اوشاق دالیمیزجا قئیشقئریر: کیف قالدی، کیفینیز قالدی!
اولدوز اوزونو اوزومه دایاییب قولاغیمین دیبینده دئییر: قؤی قالسین ،ایسته میره م!
اؤغوردونو اؤپوب دئییره م: هه، ایستمیریک، قؤی قالسین!
آ.م(پینار1390)
gözüm talein əlində
əllərim əcəlin
qoymadılar bu dünya xarabanın
bir qara tikan kölgəsində
bənöyşə ömrü qədər dincəlim
(süleyman usman oğlu)
elim turk
muzic-baris
Leyli Kəhali
sanay türk
Arğın Çağdaş
şəkil galerim
radio V!VA
anlam
balalarımız
şimşək
ayyin
türkcə site lar
bayram dərgisi
araz qızı
məhsa
ayın şayın
xatirələr durağı
həmid ənbaz
zulal
drip-drop
hasay
dr.məcdfər
toratan
siz-anamin yayliqi
qoruqada
Ürəyim Azərbaycan
su blog
azerbaycan artistleri
aydin
dayna
ganligunash
sonbilgi
aşıq edebiyyati
islam dini
qadin
dunya edebiyati
turksher
eldarmaku
ülkər ucqar
qopuz shairi
qocaqartal
gozlariaydin
jerboa
yayliq
maralurmu
aydinurmu
uzaghyol
ele-yanan
tariximiz
pesteyekhandan
مهر 1392
تیر 1392
خرداد 1392
فروردین 1392
اسفند 1391
بهمن 1391
دی 1391
آذر 1391
آبان 1391
مهر 1391
شهریور 1391
مرداد 1391
تیر 1391
خرداد 1391
اردیبهشت 1391
فروردین 1391
اسفند 1390
بهمن 1390
دی 1390
آذر 1390
آبان 1390
مهر 1390
شهریور 1390
مرداد 1390
خرداد 1390
اردیبهشت 1390


text:
نوبئل اؤدولونون یارادیلماسی
آلفرئد نوبئل وصیتنامهنین بو بؤلومونده قئید ائدیر کی، اونون بوتون املاکی “گئریده قالان بیر ایل عرضینده بشریته ان بؤیوک فایدا وئرمیش شخصلره اؤدوللر تقدیم اولونماسی“ اوچون صرف اولونسون.
“منیم قالان بوتون املاکیم آشاغیداکی قایدا ایله بؤلوشدورولسون : منیم قییوملاریم طرفیندن قیمتلی کاغیذلار[اوراق بهادار] شکلینده یاتیریلان سرمایه اساسیندا صاندیق یارادیلمالی و بو سرمایه فاییزلری[درصد] هر ایل اؤدول فورماسیندا گئریده قالان بیر ایل عرضینده بشریته ان بؤیوک فایدا وئرمیش شخصلره وئریلمهلیدیر.
او قئید ائدیر کی، اؤدول موافق اولاراق 5 برابر بؤلومه بؤلونمهلیدیر: بیر بؤلومو فیزیک علمینده چوخ مهم بیر اختراع و یا کشف ائتمیش بیر شخصه وئریلمهلیدیر ؛ بیر بؤلومو چوخ اؤنملی کیمیهوی[شیمایی] کشف و تکمیللشدیرمه آپاران شخصه ؛ بیر بؤلومو طبده و یا فیزیولوژیده چوخ اهمیتلی بیر چئوریلیش ائدن شخصه ؛ بیر بؤلومو ادبیاتدا باریش[صلح] یولوندا اثرلر یازاراق چوخ اؤنملی ایشلر گؤرموش شخصه ؛ بیر بؤلومو ایسه خالقلار آراسیندا قارداشلیق یاراتماق، داییمی قوشونلارین آزالدیلماسی و باریش قورولتایلارینین کئچیریلمهسی و گلیشمهسی[توسعهسی] اوچون ان یاخشی ایشلر گؤرموش شخصه وئریلمهلیدیر.
فیزیک و کیمیا اوزره اؤدوللر سوئد علملر آکادئمیسی طرفیندن، فیزیولوژی و طبی ایشلر اوزره اؤدوللر ایستوکهولم[استکهلم]داکی کارولینسکا اینستیتوتو طرفیندن، ادبیات اوزره اؤدول ایستوکهولم آکادئمیسی طرفیندن و باریش اؤدولونون غالبلری ایسه نروژ ایستورتینگینین ( نروژ پارلمانی) تعیین ائتدیگی بئش نفردن عبارت کومیته طرفیندن تلطیف[تشویق] اولونسونلار. بو، منیم ان بؤیوک آرزومدور کی، اؤدوللر اینسانلارین وطنداشلیغیندان آسیلی اولمایاراق وئریلسین. ایسکاندیناویالی اولوب-اولماماسیندان آسیلی اولمایاراق، لاییق اولان شخص بو اؤدولو آلسین